text:
Oprah Radio
Oprah Radio ta un kanal di radio dediká na diskushonnan di varios tópiko. E ta wòrdu programá dor di Harpo Productions' su divishon di radio emisora i ta wòrdu pasá eksklusivamente na XM Satellite Radio. Oprah Radio ta inklui programanan regula riba tópikonan manera susesonan aktual, mehorashon propio, salú, nutrishon, fitness i mehorashon di kas. Amigunan i otronan ku ta kontribui na esaki ta inkluí: Gayle King, Dr. Robin Smith, Dr. Mehmet Oz, Marianne Williamson, Bob Greene, i Nate Berkus. riba dia 17 di yüli 2006, a kuminsá pasa un demostrashon di e kanal a kuminsá wòrdu pasá.
Na yüni 2006 a wòrdu anunsiá ku John Gehron lo ta e manager di Harpo Radio, Inc. Riba 20 di yüli, Laurie Cantillo a wòrdu nombrá komo direktor di programashon na Harpo Radio. Laurie a tabatin eksperensia den e kampo aki na diferente emisora di radio manera KFYI, KTAR, i KGME. Un siman despues nan a tuma mas hende pa e emisora. Entre otro Corny Koehl (direktor di desaroyo), John St. Augustine, Katherine Kelly i Rita Coburn Whack (produktornan).
Na September 2007, Oprah and Friends a wòrdu agregá na DirecTV su kanalnan na kanal 807. Despues ku Sirius i XM a bira un kompania, Oprah & Friends a wòrdu agregá na e kanalnan di Sirius komo parti di e pakete "Best of XM" i a aparesé riba kanal 195. Riba 2008-11-12 Oprah and Friends a wòrdu kitá for di DirecTV.
Na novèmber 2008, John Gehron i Laurie Cantillo a bai for di kompania. Corny Koehl a bira Produktor Ehekutivo di e kanal i responsabel pa e parti kreativo i Katherine Kelly a wòrdu nombrá Operations Manager na enkargo di tur loke ta pasa tur dia den e proseso di trabou.


c: text/html

text:
LG Smith Steak and Chop House ganador di “The Art of Dining Award 2011”
ORANJESTAD (AAN): The Art of Dining Award ta e prome premio riba nivel local cu ta galardona restaurantnan di taya cu ta duna bon servicio, sirbi cuminda di calidad halto y ta ofrece un experencia completo na e cliente. LG Smith Steak and Chop House ta sumamente orguyoso di por a participa y worde honra cu un prestigioso galardon manera “The Art of Dining 2011”.
Monrick E. Croes master den Service Management cual ta e persona encarga cu “The Art of Dining Award 2011” por ta sumamente orguyoso di e nivel cu e proyecto a obtene y cu alavez a conta cu participantenan riba nivel internacional. “The Art of Dining Award 2011” ta e prome premio den su estilo, cu ta duna contenido real na loke ta keda denomina como ‘food critic’, ‘service critic’ y evaluacion di calidad general di un restaurant. Esaki ta haci e premio obtene door di LG Smith Steak and Chop House aun mas prestigioso.
LG Smith Steak and Chop House a worde nomina den no menos cu 4 diferente categoria den “The Art of Dining Award 2011” cual ta; categoria di seleccion di biña, categoria di presentacion di cuminda, categoria di “dinning experience” y e categoria di Lampchop. E competencia tabata uno fuerte pero LG Smith Steak and Chop House a sa di conkista e titulo absoluto di ‘Best Dining Experience” y di tres finalista den e categoria di miho seleccion di biña.
Cu masha orguyo Chef Sr. Micheal Gomez y restaurant manager Señora Heidi Michiels a ricibi e premionan siman pasa y awe LG Smith Steak and Chop House por comparti e momento inolvidabel aki cu su staf y personal.
“LG Smith ta un restaurant excepcional den tur sentido; sea ta e fresh catch of the day, certified Angus Beef, U.S.D.A. inspected steaks of berdura fresco, un cos ta sigur cu cada receta tin su propio historia” esaki di acuerdo cu Chef Sr. Micheal Gomez.
Riba fotonan adhunto por haya un impresion di staff y personal di LG Smith Steak and Chop House contento cu nan premio; muestra di calidad y prestigio!

robotstxt: allowed

filter: keep


text:
Ouditoria
Ora papia di ouditoria kontabel (na hulandes: auditing) ta referí akinan na kòntròl di e kuentanan òf e bukinan di un kompania. Esaki ta enserá:
- investigashon di e diferente prosesonan di un kompania;
- kòntròl riba e relato finansiero di un kompania.
Meta di un ouditoria kontabel ta pa duna seguridat na esnan interesá den e funshonamentu di un kompania. Por ta trata aki di Akshonistanan, Hunta di Komisario, Hunta di Maneho, Prestamistanan, trahadónan i Fisko. Un ouditoria riba e diferente prosesonan di e kompania ta enserá un investigashon riba e medidanan i desishonnan ku a wòrdu tumá òf sa tuma pa operá e kompania. Un ouditoria finansiero ta konsentrá riba e konfiabilidat di e relato finansiero. E persona ku ta kontrolá ta un eksperto riba e tereno aki, un akountent por ehèmpel. E resultado di e ouditoria ta wòrdu poné den un rapòrt.
Por hasi un ouditoria kontabel riba e kompania kompletu òf un parti; sierto departamentu òf proseso so por ehèmpel. Tin diferente tipo di ouditoria, manera:
- Ouditoria operashonal – akinan ta kontrolá e diferente prosesonan di e kompania
- Ouditoria di data – akinan ta konsentrá riba e IT di e kompania.
- Ouditoria finansiero – akinan ta kontrolá e relato finansiero
- Ouditoria forénsiko – akinan ta hasi un investigashon riba froude
- Ouditoria riba kalidat – akinan ta kontrolá si e kalidat ta kumpli ku normanan vigente


text:
Archivo di May, 2010
*Booshi ta haya cu tin un coalicion entre AVP y PDR
ORANJESTAD(AAN): Diasabra for di 9’or di mainta a cuminza un reunion pa asina trata e settlement agreement entre gobierno y refineria Valero.Durante e reunion aki tabata presente varios di e parlamentarionan di MEP, Democracia Real y tur di AVP. Ministernan Mike Eman, Mike de Meza, Benny Sevinger, Otmar Oduber a sinta henter e reunion cu a termina diadomingo marduga alrededor di 3or. E settlement a wordo aproba cu 12 voto pro di AVP, 1 pro di Democracia Real y 6 contra di MEP.
Segun Peter de Witte,
ORANJESTAD(AAN): Durante un entrevista cu Peter de Witte a mustre riba e hecho cu sindicato di polis a yega di cuestiona e beneficionan secundario di polis cu nunca mas a wordo regla.
Segun e Alto Comisario saliente, cuido di personal a wordo poni como un di e prioridadnan mas halto. Problema ta si cu tin diferente conexion di e parti di cuido. De Witte a sigui bisa cu di henter e proceso pa loke ta e beneficionan di e agentenan policial, Price Waterhouse Coopers ta trahando un rapport. Ora tur cos keda cla e ta bay wordo manda pa e sindicato, pa e Minister etc.
Minister de Meza satisfecho:
ORANJESTAD (AAN): Hopi satisfecho e mandatario di finanzas Mike de Meza tabata cu e resultado di e reunion. E tabata un debate duro pero na mes momento gobierno tabata tin sosten di 13 miembro di parlamento cu a mira e importancia na duna aprobacion na e settlement agreement. Ta un trabao di basta luna pa purba drecha e relaciona cu Valero, segun e mandatario. E discusionnan tabata hopi positivo y interesante, a señala y e ta sigur cu hopi hende den pueblo a scucha e debatenan.
Awor cu e cabuya a cuminza preta y un grupo di abusador a compronde cu nan por bay haci un pasantiya na KIA, di biaha bo ta tende tur clase di disparate via nan Radio Riool. Un di e bril di palonan di nan grupo aparentemente a yama pa bisa cu mester kima bestuurskantoor cu tur e Ministronan aden, y otro cu mester sigui e ehemplo di Curaçao dia un grupo di radical a pone e pan di tur Curazoleño na peligro. A tuma e isla hopi decada pa recupera completamente di e sla casi mortal cu su mesun hendenan a propine. Pero, esey no ta interesa e radicalnan! Tur loke nan kier haci ta purba para e accionnan penal cu ta na caminda, sin importa nan un bledo lanza nan menazanan di kima Aruba y sin preocupa nan mes kico lo pasa cu e resto di poblacion.
ORANJESTAD(AAN)– Ayera tardi Aruba a drenta den un blackout cu a dura te cu pa 9.30or y mey anochi cu varios bario y distrito a cuminza haya coriente bek, pero cu despues ainda gran parti di nos isla tabata tin coriente. Na redaccion mes pa 10.30 or ainda no tabata tin coriente, y a traha noticianan cu generador pero otro trabaonan tecnico di importancia mester a warda riba energia. Tabata tin un fayo den transformador 3 di WEB cu ta aparatonan grandi cu tin zeta den nan. E transformador a pega candela y empleadonan di WEB mes a paga esaki mientras cu Brandweer no a dura mucho pa yega pa duna yudanza.
Mientras na Merca, tur hende birando furioso cu companianan petrolero!ORANJESTAD (AAN): Den un entrevista cu DIARIO a tene cu Rainbow Warriors International na Aruba, nan a confirma cu e documentonan cu Staten a haya pa trata e asina yama “Settlement Agreement” cu Valero, ta mustra irefutablemente cu e unico beneficiado di e sweet deal aki lo ta Valero na San Antonio, y su accionistanan.E gran perdedornan? Esey lo ta pueblo di Aruba y San Nicolas en particular, debi cu e tereno di Refineria lo keda destina pa un futuro improductivo, tanto den termino di diversificacion di economia, generacion di industria nobo, y entrada di caha di Gobierno via Belasting.
Indicacion ta cu……
ORANJESTAD(AAN): Manera DIARIO a publica ayera, na corte ex director di Lotto pa Deporte (FLPD) Endy Croes a bay corte pa purba un biaha mas pa e wordo poni bek na trabao. DIARIO a entrevista mr. Bevinda de Sousa kende ta representante di e hunta di directiva di FLPD, pa haya sa su bista riba con e caso a bay Diahuebs. Segun de Sousa, e caso sumario tabata pa Croes wordo re-institui na trabao maske cu e investigacion no a termina ainda. Croes a basa su mes riba e hecho cu den e informacionnan di biaha pasa, e team cu ta hasiendo e investigacion, esta Ernst & Young a bisa cu nan ta calcula cu nan lo tin mester di cierto tempo pa termina cu e investigacion.
ORANJESTAD(AAN)– Ayera na momento cu e pueblo tabata biba sin coriente, a drenta informe cu na Certified tabata tin bringamento formal entre varios persona y cu lo tabata tin hincamento. Pero a bin resulta despues cu nada di hincamento a tuma lugar.
Un cliente hoben a drenta pa haci compras y ora cu el a sali un gang a topa cune pafo y a agredi e hoben cu por mira riba e potret dunando declaracion na polis.
ORANJESTAD(AAN)– No a dura mucho despues cu coriente a cay ayera cu pompnan di gasoline a haya nan mes yena cu rijnan di auto pa tank. Varios pomp di gasoline por a duna yudanza ainda na e vehiculonan, pero otronan a cera y segun informacion te cu nan gasoline a caba.
Manera ta custumber, tur ora cu coriente bay, prome cos cu chofernan ta haci ta percura pa busca gasoline y ayera tardi den corto tempo, ta rijnan largo tabata tin na e pompnan.
Aunke nan sa cu nan por sinta warda numa….
ORANJESTAD (AAN) — Varios persona ta sigui desapunta cu asina yama den boca di pueblo “cahita feliz”. Esaki pa motibo cu tin personanan cu a paga nan membresia y nan supuesto prome entrega, pero te dia di awe nan no a haya yamada pa bin busca nan placa bek. Esnan tras di e proyecto fantasma aki, no a bolbe informa kico nan ta bay haci y ki dia e siguiente caha ta bin, pa mustra cu enberdad nan no a actual di mala fe.
Minister Benny Sevinger:
Gobierno simplemente lo drecha e lugar y organiz’e!!
ORANJESTAD (AAN): DIARIO tin entendi cu tin un stichting “Rancho” cu a worde lanta pa defende interes di e piscadornan di e area di Rancho. Minister Benny Sevinger a duna di conoce den entrevista cu DIARIO cu e ta desea e fundacion aki tur clase di exito. A señala cu e fundacion aki lo mira no solamente pa e piscadornan di Rancho pero tambe pa loke ta trata e parti cultural, di infrastructura, convivencia den e bario.
ORANJESTAD.(AAN):– Dos muher a lucha, parti golpi riba otro y combina cu rancamento di cabey. Tur esaki a tuma lugar pa motibo di un celular. Diahuebs marduga y segun informe e sucedido a keda registra pa 1’or y 45 minuut den sistema di Actpol. Segun e informe di polis, patruya di Noord tabata pasando na haltura di South Beach Mall y nan a constata e pelea. Polisnan a baha mesora y a topa dos muher ta lastra riba vloer luchando cu otro. Polis tambe a menciona den nan recorte cu e dos muhernan tabata bao di influencia y tur dos tabata tene cabey di otro.
ORANJESTAD(AAN)– – AHATA Comision di Medio Ambiente por wak atras ‘riba un di 9 Competencia di Obra y Arte Recicla como uno hopi exitoso. Rond di 750 persona a bay wak e competencia na nos Biblioteca Nacional O’stad y San Nicolas y hopi tabata esnan cu a keda impresiona cu e creatividad di e participantenan.
E aña aki 10 school, 10 hotel/grupo y 14 individual (amateur y profesional) a participa. A traha un total di 245 obra. E huradonan Astrid Britten, Carl Eduard Fielmich & Sharida Moreno tabata tin un tarea hopi dificil pa por a scoge e ganadornan. Un danki na nan tres pa nan tempo y dedicacion.
Aruba 28 di mei 1935
Awendia debi na nos industria di turismo nos por aprecia aki hopi show di artistanan internacional cu na hopi parti di mundo o ciudad cu hopi mas habitante cu Aruba shownan asina no ta yega.
Tin hiaha nos ta puntra nos mes si e fenomeno aki ta semper ta asina o ta algo di ultimo decadanan ?
Un hecho farandulero cu sigur a marca historia y a keda graba den memoria di hopi di nos grandinan ta e bishita di e astro di Tango Argentino Carlos Cardel. Tambe algo cu Carlos Gardel a haci pa promer biaha den su bida na Aruba a cambia rumbo di su bida a un manera dramatico y kizas di e musica di Tango pa semper.
Carlos Gardel y e musica Tango: Carlos Gardel a nace como yiu no reconoci y a worde batiza cu nomber Charles Romuald Gardes probablemente na Touluuse Francia na 11 di December 1887, mester bisa si cu e tabata ta tin un otro partida di nacemento cu ta indica 1890 na Uruguay, probablemente esun di Uruguay ta falsifica pa asina e evita di worde yama pa sirbi den ejercito Frances durante primera Guerra Mundial. Carlos mes ta bisa semper cu e a nace na Buenos Aires Argentina na edad di 2 aña y mei y asina evadi e discussion ey !


text:
Ingredientes
- 1 ½ liber di Lomito (bara)
- Shitaki mushroom
- Ciboyo
- un bleki di Cream of Mushroom
- Oyster sauce
- Peper fresco (peppermill)
- Salo Kosher (salo bruto)
- Azeta di Oliva
Corta e lomito den plaknan di 2 cm y season nan cu peper y salo.
Corta e Shitaki mushroom den repi. Corta e ciboyo den pida mediano.
Hasa e lomito den un tiki azeta di Oliva. Den mesun planchi bo ta hasa e ciboyo prome y despues bo ta tira e Shitaki mushroom den dje. Agrega 3 cuchara di Oyster Sauce y mescla den e mushroom y ciboyo. Agrega e cream of mushroom e draai e saus. Bo por tira un tiki awa den dje pa hasie e saus mas fini. Tira e lomitonan hasa den e saus y lage e cushina pa 3 minuut.
E cuminda aki ta bay bon cu batata machica of un batata horna (baked potato) y brocolli cu saus di keshi.


text:
Aeropuerto Hato
Aeropuerto Internashonal Hato òf Aeropuerto Hato ta e aeropuerto di Kòrsou ku ta situá na parti nort di e isla, 12 kilometer di Willemstad. E aeropuerto tin servisio pa Norteamérika, Sur Amérika, Oropa i Karibe ku un largura di pista di aterisahe ku ta hasi e aeropuerto number sinku di Karibe.
Aeropuerto Internashonal Hato tabata konosí pa hopi tempu bou di e nòmber ofisial "Dr. Albert Plesman Airport". E aeropuerto a haña su nòmber e tempu ayá di un lugá situá djis serka di e aeropuerto. Durante Di Dos Guera Mundial Aeropuerto Hato tabata un di e aeropuertonan mas importante den e area di Karibe.
E aeropuerto tabata un hub pa Dutch Antilles Expres i Antilliaanse Luchtvaart Maatschappij ku despues a bira Air ALM i su suksesor Dutch Caribbean Airlines te ora DCA a bai bankrut den 2004. Awendia e ta un base pa Insel Air
Kontenido
Lokalidat[editá | edit source]
Terminal[editá | edit source]
Na aña 2006 un terminal nobo a habri ku un kapasidat di 1,6 mion pasahero pa aña, ekipá pa tur tipo di avion. Ku e terminal nobo akí e aeropuerto ta purba mantené su bon reputashon riba tereno di efisiensia, komodidat i seguridat. Banda di esaki e aeropuerto konosé dos terminal di kargo ku un kapasidat di 11.000 tòn.
Kompania aéreo i destino[editá | edit source]
Aerolineanan ku ta sirbi Aeropuerto Hato ta bula destinonan prinsipalmente den Karibe i Sur Amérika ku flotanan chikitu te medio grandi. Esunnan ku mas moveshon i ku ta transportá mas pasahero ta entre otro Insel Air, KLM Royal Dutch Airlines, American Airlines i Arkefly i Copa Airlines
Norteamérika[editá | edit source]
- American Airlines (Miami)
- JetBlue Airways (New York) kuminsando den desember
- Insel Air (Miami, Charlotte)
- Air Canada (Montréal–Trudeau)
Sur Amérika[editá | edit source]
- Estelar Airlines (Caracas)
- Avianca (Bogotá)
- Avianca/Aerogal (Bogotá)
- Avior Airlines (Caracas, Maracaibo [Venezuela] )
- Insel Air (Las Piedras/Punto Fijo, Paramaribo/Zanderij, Valencia [Venezuela] )
- Surinam Airways (Paramaribo/Zanderij,Port of Spain)
Karibe[editá | edit source]
- Divi Divi Air (Kralendijk [Boneiru] )
- EZAir (Kralendijk [Boneiru] )
- Insel Air (Kingston, Kralendijk [Boneiru], Oranjestad [Aruba], Philipsburg [San Martein], Port-au-Prince, San Juan [Puerto Rico], Santo Domingo-Las Américas,La Romanar [Republica Dominicana]
- Surinam Airways (Port of Spain,Paramaribo)
- Insel air Aruba (Georgetown,Aruba,Caracas,(Charter: St.Maarten)
Oropa[editá | edit source]
- Arkefly (Amsterdam)
- Blue Panorama Airlines (Milan-Malpensa) temporal
- KLM (Amsterdam)
- Air Berlin (Dusseldorf)
Servisionan temporal[editá | edit source]
- Air Canada Toronto
- Sunwing Airlines Toronto
WestJet Airlines Toronto GOL Airliners Sao Paulo,Caracas
Servisionan charter[editá | edit source]
- Divi Divi Air
- Insel Air
- Havana, Cuba
- Manaus, Brazil
- Orlando, Merka
- Panamá-stat, Panama
- Punta Cana, Republica Dominicana
- San José, Costa Rica
- EZ Air
- Aruba
Kargo[editá | edit source]
- Amerijet International
- Cargolux
- DHL Aero Expreso
- FedEx
- Líneas Aéreas Suramericana
- Lufthansa Cargo
- Martinair Cargo
Infrastruktura i servisio[editá | edit source]
Pista di aterisahe[editá | edit source]
Aeropuerto Internashonal Hato tin un solo pista di direkshon 11/29 ku un largura di 3.410 meter i 60 meter di hanchura. 3.410 meter ta sufisiente pa por akapará tur tipo di avion den tur tipo di kondishon. Pista 11 tin 2.580 meter disponibel pa aterisá i 3.410 meter pa despehá ku un altura di 8 meter. Pista 29 tin 3.410 meter disponibel pa tantu aterisá komo despehá ku un altura di 9 meter.
Akseso[editá | edit source]
Transporte públiko[editá | edit source]
Aeropuerto Internashonal Hato tin un konekshon ku sentro di suidat pa medio di konvoi 2A, 2B òf 2C . Konvoi Punda-Hato-Souax ta hiba bo aeropuerto kada ora ku un durashon di kasi un ora. Servisio riba e trayektoria den siman i riba djasabra ta kuminsá for di 06:15 di mainta i ta terminá 10:15 di anochi. Riba djadumingu konvoi ta kore for di 08:15 di mainta te ku 10:15 di anochi. Konvoi 4B Otrobanda-Hato-Souax ta hiba bo aeropuerto kada ora saliendo for di 06:30 di mainta te 10:30 di anochi den siman i riba djasabra so [1] .
Nota[editá | edit source]
|


text:
Piercing
- E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Piercing ta un palabra Ingles cu ta nifica perfora na Spaño ta yam'e 'el anglicismo' pirsin, aunke tambe ta wordo uza e termino perforacion, dus 'haci buraco'.
Tecnica[editá | edit source]
E piercing ta consisti di e implantacion generalmente decorativo of ritual dor den un renchi di piercing na diferente parti di curpa. Pa realisa esey bo ta haci un perforacion cu un hangua special den parti desea siguiedamente bo ta procede e introduccion di e piercing den e cabidad realisando cu e hangua. E elementonan di e piercing ta wordo traha dor di acero kirugico, titanio, platino, niobio, oro of PTFE. E miho di tur pa uza ta titanio.
Historia[editá | edit source]
No por establece na ki momento concreto e piercing a parce den historia di humanidad. Desde e antiguo Roma tur su miembro di guardia di Cesar nan tawata uze como demostracion di birilidad renchi den e nipelnan. Tambe den e epoca Victoriana e muhenan di halto sociedad nan tawata pone renchi na nan nipelnan pa hisa su volumen. Na India e ta un tradicion pa pone renchi den nanishi di muhenan. Ora nan ta chikito (menor): e tradicion ki ta wordo practica cu su welanan, cu ta hacie na su nietanan prome cu nan ta bay casa. Ora e piercing ta situa den e espacio entre dos burac'i nanishi ta ricibi e nomber Septum. Hopi gruponan etnico nan a uze y actualmente nan ta sigui practica como na Polinesia, Africa, India etc. Ainda ta existi e custumber di algun gruponan etnico na Brazil. Nan ta hacie un incision bou di e lip lo cua pocopoco ta bay amplia hasta cu ta yega na e size deseado. Den diferente tribunan di Africa ta hopi comun e custumber ki. E muhenan soltera nan ta amplia nan lip den e momento cu nan ta compromente cu su guy te na e momento di celebracion di boda.
Finalmente nos por bisa cu tin diferente tipo practica den historia. Cu e uzo di e piercing den curpa, ritonan of cermonia te dia di djawe. Pero loke si ta berdad ta cu te ainda tin hopi tribunan ta sigui practica, pero e piercing di awendia ta wordo practica mas tanto p'e hobennan pa motibo di estetica.
Piercing den horea[editá | edit source]
Hopi hende sa practica e piercing aki ya pa hopi tempo caba, practicamente den culutura tribunal. Tin scritura considerbel y arkeologico prueba di e practica aki. Curpa di momia tawatin piercing cu a wordo haya, hasta esun di mas bieu a wordo data 5,300 aña bieu di Ötzi the Iceman cu a hay'e na Austria.


text:
Willemstad
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Willemstad ta e kapital i siudat mas grandi di Kòrsou. E tabata tambe e kapital di Antias Hulandes te ku e disolushon di esaki na oktober 2010. Willemstad ta konta ku un populashon di mas o menos 125.000 habitante. E Bahía di Santa Ana ta dividi Willemstad entre Punda i Otrobanda. For di 1886 e Koningin Emmabrug (e brùg di ponton) ta konektá e dos barionan. Awendia mayoria tráfiko ta pasa riba e Koningin Julianabrug.
Willemstad su arkitektura ta un meskla di varios estilo kolonial hulandes i spañó i esaki a logra buta e siudat riba UNESCO su lista di herensia mundial.
Kontenido
Historia[editá | edit source]
E spañónan a deskubrí Kòrsou na 1499. Nan lo a yega dia 26 di yüli, dia di Santa Ana, lokual lo splika e orígen di Bahía di Santa Ana su nòmber. Nan a disidí di establesé nan mes na aña 1527.
Na 1634, despues di mas ku shen aña bibá riba e isla, e spañónan a pèrdè Kòrsou na e hulandesnan. Nan a yama e parti ost di Sint Annabaai De punt, na Papiamentu Punta, lokual a bira Punda. E aña despues, 1635, nan a traha Fort Amsterdam pa defendé e entrada di e haf natural. E ta e fòrti mas bieu ku West-Indische Compagnie tabata tin. E stat a desaroyá rònt di e fòrti. Na aña 1707 nan a disidí di establesé un bario nobo na e parti west di Sint Annabaai: Otrobanda. Esaki tabata mirá komo e sentro kultural di e stat.
Riba 30 mei 1969, años di tenshon entre gruponan sosial i derechinan limitá di trahadónan a resultá den un wèlga. Despues ku wèlguista nan a tende ku Wilson Godett, lider di sindikato Algemene Haven Unie, a haña bala, nan a sende Heerenstraat na kandela. Hulanda a manda 300 marinier pa restorá orden na Kòrsou.
Ekonomia[editá | edit source]
E haf natural tabata e faktor prinsipal den e desaroyo di Willemstad. Ya den siglo 17, Asiento tabata e sentro di negoshi di katibu. Hende tabata trese katibu di Afrika na Kòrsou pa despues nan bai varios destinashon den Sentro- i Sur Amérika.
Despues di abolishon di sklabitut, e ekonomia di Kòrsou a sufri basta. Hopi hende a emigrá pa otro islanan den Karibe buskando trabou. Hopi di nan a haña trabou riba plantashinan di suku na Cuba. Ta te 1914, aña ku Shell a establesé un refineria nobo den Schottegat, e ekonomia a mehorá. E refineria, mihó konosí komo Isla, a ofrese hopi trabou, pa antianonan ku a emigrá i pa strañeronan di, entre otro, Karibe i Sur Amérika. Den e Segundo Guera Mundial e refineria tabata produsí kerosine pa bombarderonan merikano.
For di añanan 1960 Willemstad su ekonomia a kuminsa depende mas riba turismo.
Deporte[editá | edit source]
Basebol tin un presensia fuerte na Willemstad. Hungado di Major League Baseball Andruw Jones (All-star), Jair Jurrjens (Atlanta Braves pitcher), anto Wladimir Balentien (Cincinnati Reds outfielder) tur ta bini for di Willemstad. Pabao Little League a aparese den sinku Little League World Series, ganando na 2004. Na 2008, un ontro team di Pabao Little League a gana e Junior League World Series, despues ku nan a gana e region Latino Merikano, anto despues ganando e region Asia-Pasifiko anto Mexico su kampionan regional pa bira e kampiomn internashonal, anto despues nan a gana e U.S. champion (West Region), Hilo Merikano/LL Nashonal (Hilo, Hawaii), ku 5-2.


text:
Chat Amor Chilenos Amor Chilenos conoce y encuentra gente nueva en el mejor chat de tu ciudad, conoce y encuentra gente nueva al instante aqui podras conocer amigos de Amor Chilenos y tambien de todo Amor Chilenos, anda animate a chatear en alguna de nuestras salas que tenemos para ti, Chat gay, chat lesbianas, chat badoo, gente, amigos, amigas y diversion en el mejor chat latino y español y chat de Amor Chilenos
Chat Amor Chilenos
Xat Amor Chilenos Comparte el Chat en las Redes Sociales!
SubSalas:Amor Amor, Amor Argentina, Amor Argentinos, Amor Asunción, Amor Bogotá, Amor Bolivia, Amor Bolivianos, Amor Buenos Aires, Amor Caracas, Amor Chile, Amor Chilenos, Amor Ciudad de Guatemala, Amor Ciudad de México, Amor Colombia, Amor Colombianos, Amor Costa Rica, Amor Cuba, Amor Ecuador, Amor Ecuatoriano, Amor El Salvador, Amor en Español, Amor Guatemala, Amor Honduras, Amor La Habana, Amor Latinos, Amor Lima, Amor Managua, Amor Mexicanos, Amor Mexico, Amor Montevideo, Amor Nicaragua, Amor Online, Amor Paraguay, Amor Peru, Amor Quito, Amor República Dominicana, Amor San José, Amor San Salvador, Amor Santiago, Amor Santo Domingo, Amor Sucre, Amor Tegucigalpa, Amor Uruguay, Amor Venezolano, Amor Venezuela, Amor Webcam, Badoo Amor, Contactos Amor, Latinchat Amor, Ligar Amor, Terrachat Amor, Webcam Amor


text:
Dígrafo
Un digrafo [Griego δίς dís, "dobel") y Ypάφw (gráfō, gráphō), "skirbi"] ta un grupo di dos letter cu ta representa un solo zonido, cu no ta separabel
E cuater digrafonan di Papiamento ta sh, ch, dj y zj
Ehempel[editá | edit source]
Den Hulandes ta ch, ng y nk cu ta duna un zonido di consonante, mientras e combinacion au, ei, eu, ie, ij, oe y ui ta representa un consonante.
E resto di digrafo di Spaño ta: QU, GU (dilanti di E of I) y RR. Un caso masha straño den idioma Spaño ta e referencia di zonido y e letter Ñ (cu ta bin di NN di Latin), den otro idioma e zonido ta representa un digrafo (NH den Portugues, NY den Catalan, of GN den Frances y Italiano). Den lenga Polaco normalmente ta skirbi cu un letter (Ń), aunke den algun caso ta perde e accent, cu ta haya pa un I (NI) of un R (NR), birando e momento ey un digrafo.


text:
Varios iglesia uni den campaña “cuarenta dia di pordon”!
Cu e meta di yega na un Aruba uni y sin odio:
ORANJESTAD (AAN) – DIARIO a acerca sr. Jouel Jansen y Roberto Gracia, kendenan ta forma parti di e grupo “40 dia di pordon”, y nan a splica kico esaki ta encera. Jansen a splica cu e meta di e campaña aki di cuarenta dia di pordon ta pa siña nos pueblo di Aruba pordona, saca cosnan di pasado pafo, y cuminza pordona otro.
Esaki lo haci un diferencia grandi den nan bida, famia, cas, etc.
Na diferente Iglesia lo bay papia di pordon, pero e campaña aki ta mas tanto den forma di propaganda na radio, prensa skirbi y television, y tin e obhetivo di siña hende kico pordon ta haci, los sentimentonan negativo for di pasado y trece un diferencia den e bida di hende.
Roberto Gracia a splica cu mayor parti di e campaña ta basa riba publidad, unda na un forma masivo ta worde fomenta pa e hendenan “pordona, pordona, pordona!” lubidando pasado.
Como ta trata di Iglesianan sin finnan lucrativo, nan ta pidi e medionan di publicidad pa aporta nan un espacio gratis, pa nan campaña di pordon.
Esaki ta un campaña cu a origina su mes na Guatemala na aña 2010, cual propaganda a worde mira pa 12 miyon di persona, di cual 51% a dicidi pa pordona algo. Gracia ta haya cu esaki ta importante pa nos Isla, pa nos sociedad, pasobra locual kier logra ta un Aruba cu ta pordona, un Aruba cu curazonnan sano, un Aruba mas uni y sin odio.
Nan a cuminza bishita barionan, diamars nan tabata na Madiki unda a conversa cu gruponan (gang) y nan a hiba nan e mensahe di pordon.
E intencion ta pa bishita schoolnan y tambe nan a acerca gobierno di cual a haya un bon aceptacion tanto di Minister Presidente como di Parlamento, y nan lo sigui reuni, pa haci un presentacion mas oficial. E campaña no ta pa papia riba religion ni Iglesia, sino riba PORDON!


text:
WILLEMSTAD -Sr. Gajus Scheltema, Kònsùl-general di Reino Ulandes na New York, a hasi djaluna un bishita di kortesia serka Promé-minister di Kòrsou, sr. Gerrit Schotte.A papia den Fòrti riba vários tema. Un di esnan mas prinsipal tabata pa pidi Konsulado-General na New York pa apoyá inisiativanan pa promové arte i kultura di Kòrsou na Estádos Unídos. Den e kaso spesífiko aki a hasi menshon di un proyekto di Museo del Bario na New York.
Durante su bishita serka Promé-minister, e Kònsùl-general tabata kompañá pa sra. Joëlle de Jong-Mercelina, enkargá ku Directie Buitenlandse Betrekkingen di Kòrsou.


text:
Archivo di e Categoria ‘Editorial’
E articulo 2015 di IMF ta respalda e Vision di Aruba tocante su estrategia pa un prosperidad economico, y cu e isla ta riba e caminda corecto pa un surplus fiscal na aña 2018. Algun dia pasa, o sea dia 13 di e luna aki, pa ta mas exacto, IMF a publica su Declaracion Concluyente di su Mision IV Articulo 2015. E tabata hopi claro den bisa cu e economia di Aruba ta recuperando di dos evento fuera di su control: un recesion doble causa pa e crisis financiero global y e ciere di e refineria na Aruba. IMF a cita varios desaroyo positivo cu ta mustra cu Aruba ta riba e ruta corecto pa un recuperacion economico completo y mester alcanza un surplus fiscal pa aña 2018. E deficit actual a bira menos y e deficil no relaciona cu petroleo tin un surplus pa motibo di e desaroyonan positivo den e sector turistico. En realidad, ta ser spera cu turismo lo sigui crece, pero tambe cu e demanda domestico lo recupera via proyectonan grandi den cual ta ser inverti, manera e Green Corridor y e Ring Road 3, cu ta moviendo bon. E beneficionan di e inversionnan di Gobierno den e infrastructura tambe ta visible.
Aña pasa a surgi un turbulencia entre Aruba y Hulanda pa motibo di un enfoke diferente di cada un di e dos paisnan pa loke ta trata e forma di enfrenta e crisis economico cu a bin ta surgi desde 2008-2009. E enfoke di nos Gobierno (Prome Ministro Mike Eman) tabata riba inversion y no austeridad, pa purba soluciona e crisis economico cu a surgi y cu a conduci te hasta na un welga di hamber cu mi no tabata comparti pasobra mi tabata convenci, y ta sigui cu e conviccion ey, cu e no tabata bay contribui cu algo na cualke sorto di solucion pa e problema, especialmente elimina e discrepancia di pensamento entre e dos paisnan.
Conociendo e testarudonan di Hulanda cu tabata braza austeridad manera un tabla di salbacion durante un naufragio riba un laman azota pa bientonan di horcan, mi tabata convenci cu nan ceguera no tabata bay cede pa pensamentonan progresista, o sikiera diferente na e modelo Hulandes-Aleman di austeridad. E solucion cu nos Prome Ministro tabata buscando tabata tin e aval di varios di e economistanan mas famoso di mundo manera John Maynard Keynes y Shumpeter, y cu a duna su resultado. E mihor manera pa sali di e crisis tabata via di inversion y no di austeridad. Diferente editorial den dos di e corantnan mas importante na mundo, o sea New York Times y Wallstreet Journal, ta confirma esaki categoricamente.
Un contradiccion inexplicable di parti di e lider actual di MEP ta su aceptacion pa presidi e comision di “integridad” siendo cu e no a demostra ningun clase di integridad den e caso di e oficina di abogado fantasma cu un cuenta bancario na cual e tin acceso y a usa manera cu e ta desea. Tin un discrepancia grandi entre e dosnan ey. Pa por lidera un comision di integridad bo mester por tin maske ta un tiki di dje, y demostre publicamente, loke no ta e caso di e lider di MEP. Tur loke e ta empeña di haci, no ta libra su nomber di e mancha cu e mes a permiti pa e caso pone riba dje, sino di purba desacredita Gobierno con cu e ta haya ta bon, sea cu mentira, cu exageracion, cu rumor, cu loke sea, menos cu e berdad.
Claro cu ami si ta defende e administracion aki, a pesar cu mi no ta di acuerdo cu algun di su prioridadnan, pero mi ta mira progreso, mi ta mira accion, mi ta mira e afan di hiba Aruba padilanti lo mas lihe cu por, y lo mas sigur posible. Durante e 8 añanan di MEP tur loke nos a mira ta e faborecimento di rumannan y otro miembronan di famia, un nepotismo abierto, corupcion, y un sinfin di otro defectonan cu ningun Gobierno tin e derecho di comete cu e bienesnan di Pueblo. Con un parlamentario di AVP por a hinca den su cabez pa nombra Evelyn na cabez di e comision di integridad mi no ta compronde, a menos cu su cerebro normalmente ta funciona mes fofo cu su decisionnan incomprendible.
Si nos ta di recupera nos isla for di e mannan di e criminalnan cu no tin dianan di descanso, nos mester apoya e actual Ministro di Husticia den su afan di pone un fin na tanto iregularidad. Opinionnan personal di dje no ta conta; loke si tin balor ta e deseo y determinacion pa conhuntamente nos trece orden back riba nos isla. Ya ta parce caba cu hopi hende a manera custumbra cu e criminalidad cu a lanta cabez na Aruba y ta hibando nos pa un rumbo cu ningun di nos ta desea. Bo no por siña biba cu asalto y atracto comosifuera nan a para bira un parti habitual di bo rutina diario; tampoco bo por declara un tregua cu nan, pasobra haciendo esey bo ta dunando nan un man liber pa sigui actua impunemente.
Mi ta bay pronostica di awor caba, o sea un par di aña prome cu eleccion, cu e derota cu MEP ta bay sufri den e proximo contienda electoral ta bay ta e proximo fracaso politico grandi di e partido. Razon tin suficiente pa por basa e pronostico riba realidadnan cu a tuma lugar y lo sigui tuma lugar, y tur ta drey rond di Evelyn y su tata, Hendrik Seferino Croes, kende ta e influencia mas malo cu e partido por a busca o haya gratuitamente na henter mundo. Como lider di e partido, Evelyn no tin cu kico respalda su postura o convence cu e ta e miho candidato pa ocupa e puesto ey, y como politico e falta asina hopi talento y experiencia cu no bale la pena ni discuti nan. Como yiu di Hendrik, e tin un handicap insuperable, y ni maske con e purba drey rond di dje, e circulo di maldad di su tata no ta bay dune un apertura cu e por usa pa libra su mes di e peso colosal ey guinda riba su cabez manera e spada di Damocles.
Pa mi tabata parcialmente dificil lesa tanto elogio pa Hildward y Hubert Booi, y practicamente nada di Nel Harms, pasobra pa mi tur tres tabata merecedor di cuanto elogio por a basha riba nan. Hildward, ademas di un musico supertalentoso, tabata un persona agradable, semper positivo y yen di gestonan di Amistad y comprension. Cu Lio Booi mi a traha den e comision di ortografia di Papiamento, den cual Betico a nombrami Presidente y Booi tabata un di mi colaboradornan mas activo. Con cu bo kier mire, cu of sin critica, nos a logra pone hunto reglanan cu a conserva e figura di e palabranan di Papiamento, loke na Corsow a bay perdi ora cu nan a substitui sonido pa bista y reconocimento. Pero, esey tabata nan deseo y nan a cumpli cune.
Un aclaratoria chikito: mi no ta contesta ningun articulo ni ningun imbecil macamba cu kier skirbi su mentiranan den e medionan Solo di Corupcion, Radio Riool y E Canal di 22 Mentira, cu ta publica kico cu ta sin importa nan si e ta mentira of no, con tal cu e ta pas cu e politica putri y decadente di nan partido. Usa un ladron, estafador y criminal cu tabata cera na Hulanda y Alemania como un modelo di veracidad ta bisa tur cos di e macamba stinki cu ta cita di dje, y ta use como su modelo. Pa bisa e macamba ey den su mesun idioma, pa e compronde bon e situacion cu el a hinca su mes aden: “soort zoekt soort”.
Cada ken por wel di keda cu su opinion y ami ta conserva esun di mi. Lo unico cu mi ta ripiti ta: NUNCA mi a ser deteni na ningun parti di mundo, NUNCA mi a ser acusa di nada relaciona cu droga o labamento di placa pa ningun autoridad na ningun parti di mundo, NUNCA mi a pone pia den un Corte di Husticia na ningun parti di mundo pa cualke acusacion relaciona cu e asuntonan ey, y NUNCA mi a ser interoga na ningun parti di mundo pa e tipo di actonan ey contra Ley! Esaki ta un declaracion cu por ser investiga y confirma pa ken cu kier cu e autoridadnan rond di mundo, incluyendo Interpol, FBI, CIA, DEA, Surete, Scotland Yard, DIM, Disip, Ptj, Das, y cualke otro cuerpo policial o investigativo. Evidencia ta convence; bla bla bla ta perdemento di tempo y e cuki di e macamba porco ey. Ami ta rindi cuenta na Huez y na Dios, no na un porkeria macamba y su modelo criminal.
Na aña 1991, San Hendrik a declara na television cu e ta un Ministro unico di su sorto. Wel, siendo e Ministro cu a causa Aruba mas shock cu e teremotonan a causa San Francisco, el a bolbe manera perde cabez un biaha mas. Na television y na radio el a papia di sopi y di manteca, pa Pueblo sa, o por lo menos kere, cu e tin conocimento di cosnan di cushina.
Awor ban repasa loke lo pasa pa historia como e “unico” declaracion corecto di San Hendrik, o sea ora cu el a bisa cu e ta “un Ministro unico di su sorto.” Wel, Dios gracias pesey, pasobra si Aruba tabata tin dos Ministro manera e, ni scapatoria ni salbacion, y ningun oracion, ni sikiera na Negro Felipe, Maria Lionza, of La Yorona lo por a evita un catastrofe di e magnitud di dos Hendrik!
E Ministro unico di su sorto a papia di sopi, menazando cu ya e ta biniendo cla pa e cushinami den dje. Wel, ayera mes mi a pone un poco di letria aden, y ainda e smak no tabata completo. Despues mi a agrega un poco di yambo y carnisa, y e sabor tabata un poco miho. Pero, pa e yega su punto, Hendrik mester yudami localiza un poco di “coca” pa dune e “sous” cu e tin mester. Por ta cu e por acudi na un di su socionan, amigonan of clientenan (Ocando, Bermudez, Matheus), enfin, cualke un di nan cu tabata tin bohiti di e cos ey, y lo por spar un tiki pa facilite pa su sopi keda sabrooooooso.
Ta na Aruba so cosnan asina insolito por sosode sin cu Ministerio Publico interesa su mes den e asunto, ya cu hopi aña a pasa desde e vupa ey di Hendrik no a bin un solo investigacion, y ni sikiera un declaracion di Ministerio Publico al respecto. Awor ta bon pa e Fiscalnan Hulandes splica Pueblo Arubiano con por acepta den Reino pa un Ministro di Husticia den funcion por na e mesun momento haci un huramento di lealtad na un Gobierno y pais stranhero, y bira un miembro activo di e cuerpo policial politico di otro pais. Ta con bo por sirbi dos pais diferente den funcionnan hasta contradictorio. Pasobra un cos ta cierto: e badge di DISIP no tin den ningun sentido un calificacion di “honorario”. E ta efectivo, y ta ser respeta den tur alcabala di Guardia Nacional cu bo mester pasa pa bay di un ciudad pa otro.
Nos a publica caba copia di e badge, di e huramento di lealtad na e Gobierno di Venezuela di e tempo ey (mira den e edicion di awe paginanan 35 y 36 pa un repeticion). Carlos Andres Perez, q.e.p.d. tabata President di e pais y un bon amigo di Betico, te dia cu tabata tin un comemento na un hotel, unda Carlos Andres a nenga di respalda Betico publicamente den su lucha pa logra e independencia di Aruba. Mester stop cu e storia cu MEP tabata buscando un “Status Aparte”, pasobra ta un independencia total for di Hulanda e partido tabata buscando. Pesey el a manda emisarionan na diferente pais solicitando ayudo, incluso Cuba!
Mas Evelyn papia na radio o aparece den cualke conferencia di prensa o na television, mas Pueblo ta haya sa ki clase di mentiroso e ta. El a purba sconde tras di su casa, pero e flie ey no a subi. E suerte di su casa ta cu el a haya un Huez Hulandes condescendiente, cu no tin ningun simpatia pa DIARIO o mi persona. Pero, mi ta custumbra caba cu na Aruba no tin husticia, djis un apariencia di dje. Mi a mira demasiado caso cu sentencianan grotesco pa mi bay sinta reacciona riba cada un di nan. Mi ta sigui biba cu e confianza cu algun dia nos lo tin nos propio Hueznan Arubiano, hendenan cu conoce nos idioma y sa interprete corectamente.
Djey el a purba acusa otronan (ridiculamente) di e falsificacion di su nomber, siendo cu e ta aparece bon cla riba e cuentanan bancario di e oficina di abogado fantasma. E ta nenga (inutilmente) te awe cu e ta haya placa extra, aunke e pruebanan ta preto riba blanco den e relatonan financiero di su cuenta, entradanan cu nunca el a declara na su coleganan di Parlamento y cu e ta hayando na bohoti! Ta ki clase di respet o consideracion un persona asina por tin pa su mes? Pa mi, e ta riba un nivel hopi abao, manteni eynan pa e cumulacion di mentiranan cu e ta sigui pak un riba otro. Caminda e ta ekiboca su mes ta den su pensamentonan cu hopi hende ta kere den su inventonan, su falsedadnan, su engañonan. Pueblo no ta bobo, e mester por sa esey, y e por analiza henter e situacion pa su mes, sin e ayudo di prensa o partidonan politico contrario.
Su uso di ofensanan personal ta pas den e mentalidad tipico di MEP, cu ta parce di no tin otro recurso pa discuti riba issuenan. Tur cos mester ta atakenan personal, acusacionnan sin ningun base, y expresionnan cu ta califica e persona cu ta haci nan un inculto, un bandido, un desgraciado, un porkeria di hende. Hendrik a caba di demostre un biaha mas, pesey mi no ta mira ningun clase di recuperacion posible pa e partido funda pa Betico y destroza pa e lenguahe, actitud y acusacionnan falso cu no ta bay hibe riba e caminda di progreso, ni evita su decadencia.
Ayera Huez NoordHuizen a dicta sentencia den e caso cu Kenneth a lanta contra DIARIO, pa tapa pa su casa Evelyn cu tabata demasiado cobarde pa hacie e mes, y pa sconde e envolvimento di Hendrik Croes, e elemento mas maligno y di mayor maldad cu nos isla a yega di produci. El a bay radio ayera pa yamami un porco, pero el a lubida cu si acaso mi ta un porco, anto mi ta un porco di raza, y e mes porta un porco di chiké, cu tinainda riba dje e holo inmundo di su mesun porkerianan. E publicacionnan reciente di su envolvimento cu Ocando, Sanchez, etc., y su guera contra e dos fiscalnan Hulandes, Hoogland y Wijland pasobra nan a nenga di obedece pa pone e narcotraficante Sanchez den Libertad, y su funcion como Polis Venezolano siendo Ministro di Husticia den Reino, ta califike como tal.
Den e sentencia di Huez nos ta prohibi pa haci comentario riba e sentencia mes, loke nos ta respeta y ta pone loke Huez a ordena tal manera cu el a ordene. Pero corda cu ta Huez a obliganos pone nan, no pasobra nos ta di acuerdo cu nan. Al contrario. Mi ta haya, personalmente, cu Huez Noordhuizen, sinembargo, a profundiza su mes hopi den e caso y a bin cu argumentonan aparentemente valido riba diferente topico. Ey nos no tin nada di reclame. Ademas, no ta asina cu Kenneth a djis gana e caso, pasobra el a perde tambe riba e puntonan mas importante cu el a pidi Huez. Pa cuminza e no por a scapa Evelyn, e no a haya loke el a pidi, o sea 25 mil florin di “Adelanto”, e no por a prohibi DIARIO di antemano pa no haci comentarionan cu e no a specifica, y riba cual Huez Noordhuizen a sentencia corectamente, y varios otro punto di interes cu e no por a logra. Pa cera nos boca tin mester di hopi mas cu un caso di prueba pa purba scapa su casa.
E storia ta sigui. Awe mi ta publica 4 pagina di pasado pa Hendrik compronde bon cu ora e kier resucita casonan difunto di mas di 20 aña pasa, e ta core e riesgo cu esnan completamente negativo cu ta referina dje tey mes, cla pa mira luz di dia un biaha mas. Den e edicion aki e por lesa algun di e barbaridadnan cu el a comete como Ministro di Justicia di MEP, y cu ta completamente censurable, criticable y condenable, pa e no keda cu ningun illusion cu e ta bay sali ileso di e confrontacion cu el a busca innecesariamente. Y falta ainda e paginanan di meymey, su aventura cu badge y huramento como polis di un pais stranhero, y su participacioncomoMinistro di Justicia di MEP den e tristemente celebre caso conoci como CARGOZAAK, den cual mas di 5 mil kilo di marijuana a bay para riba e cayanan di Amsterdam y vecindario, y cu a ser bendi completamente y cobra, y e placa reparti entre diferente cuerpo di e autoriadnan di e tempo ey. Tambe su relacionnan cu Bouterse, cu a ser asina hopi critica den medionan di comunicacion na Hulanda.
E nomber di Ocando Paz ta bon conoci na Aruba, ya cu su relacionnan cu Hendrik Croes, como su abogado (y socio?), a permitie haci su negoshinan via nos isla. E tabata bin cu su avionetanan priva, den cual e tabata trece droga den e parti patras, djey e tabata sali rumbo pa Miami y Fort Lauderdale, unda e droga tabata ser bendi. DEA tabata completamente na altura di su movimentonan, y den nan archivonan nan tin henter e historial di e narcotraficante ey y su aliadonan. Despues di bende e droga nan tabata recoge e placa y e tabata bin cune Aruba, unda nan tabata hiba e maletanan hotel Concorde, unda Ocando tabata tin un suite (721) reserva henter aña. Ey nan tabata conte cu e ayudo di algun croupier despues di nan trabao. Ey tambe e tabata hunga hopi placa den casino cu Hendrik sinta banda di dje!
Awe mi ta publica algun nota relaciona cune, pa hende mira ta te ki extremo Hendrik tabata dispuesto di yega pa calma su hamber insaciable pa placa. No tabata importe di unda o con e tabata bin, con tal cu e tabata caba parcialmente den su saco. Ocando Paz a trafica mas di 5 mil kilo di cocaina via Aruba, cu tabata e punto intermedio di su vuelonan pa e parti sur di Merca, y e centro di su operacionnan clandestino. E tabata un piloto di e Forzanan Aereo Venezolano, cu lazonan di Amistad y comercial cu algun politico ayega na e Gobierno di MEP di e tempo ey. Hendrik tabata e Ministro di Justicia!
Mi tabata dispuesto di laga tur loke a sosode den pasado keda eynan, y mi a splike publicamente, pero a resulta cu ni MEP ni Hendrik ta dispuesto di laga cosnan den nan tempo y kier bin cu un tou di mentira, suposicion, y speculacion. Ami no ta bay kedabrazacruzadilanti di tantoshisheria y engaño, y mi ta bay dedica mi un rato na clarifica y pasa e bala pa e ekipo contrario, no cu mentira y difamacion sino cu e berdad mi dilanti, respalda pa evidencia nan irefutable.
Cu mi ta e labador di placa mas grandi na mundo tin mi intriga pasobra mi ta loco pa sa unda tur e placa procedente di e negoshi fantasma ey ta deposita, pasobra mi tin uso pe. Loke ta pasa ta cu pa papia o skirbi soketada ta facil, pero pa presenta pruebanan concreto ta otro cos. Mi a yega di declara caba y ta ripiti: nunca mi a ser deteni, ni interoga, y ningun caso hamas a ser lanta contra mi pa ningun hende o autoridad na ningun parti di mundo relaciona cu droga o labamento di placa. Mi no a yega di mirani un solo papel, o foto, o copia di un cuenta bancario relaciona cu e negoshi nan maligno ey.


text:
Mancaron
- Servings Per Recipe: 18
- Amount Per Serving
- Calories: 142.2
- Total Fat: 5.5 g
- Cholesterol: 0.5 mg
- Sodium: 146.8 mg
- Total Carbs: 21.3 g
- Dietary Fiber: 2.6 g
- Protein: 4.4 g
Ingredients
-
Mancaron Origin Recipe :
Curacao
Ingredients :
4 blanku di webu
2 kopi di suku di blancha bolo (splenda)
1 theelep di salu
1theelep di vanilla
1 kopi di ariña di pan
1 theelep di esensia di almendra
3 1/2 kopi di koko raspá
Directions
Pa kuminsa ta bati e blanku di webu bon te ora esaki bira steif. Awor ta basha poko poko e suku den e blanku di webu i sigi batie. Mientras nos ta sigi bati ta agrega e salu, esensia di almendra i e vanilla. Awor ta agrega e ariña di pan , despues e koko raspá i ta brua tur kos bon den otro. Entretantu e fornu mester ta sende 15 minuut prome ku use na 300 grado. Awor ta hunta un plancha bon ku manteka i poko poko ta saka e meskla pone riba e plancha . Rekomendabel ta pa no pone nan muchu pega ku otro. Na luga di un plancha por usa tambe un forma i e ora ey ta basha e meskla den dje. Ora ta kla ta pone e plancha of forma den fornu i laga nan keda 30 minuut. Ora e sali for di fornu mas despues bo ta djis korta esun den forma na pida pida, mientras ku esun den e plancha ta formá kaba. E mankaron aki ta baha bon ku un kopi di thee kajente.
Number of Servings: 18
Recipe submitted by SparkPeople user LADYRB.


text:
Ultimo updates
'Kico haci awor, bay dokter?' ta informacion cu ta dunabo ayudo con pa preveni malesa y con pa actua ora una ta sosede.
E siman aki un idea nobo ta wordo lansa door di AZV y Hospital hunto.
Infographic cu ta splica ki tipo di cuido ta den pakete di AZV
E Pulso nobo a sali. Busca un copia na bo dokter di cas, botica of AZV mes. Tambe por lesa e Pulso aki y tur anterior on-line via nos website.
'Kico haci awor, bay dokter?' ta informacion cu ta dunabo ayudo con pa preveni malesa y con pa actua ora una ta sosede.
ZorPas 2015Na 2015 mayoria di e carchinan di AZV ta caduca. AZV ta manda un carta pa tur asegurado pa avisa ki periodo por bin busca un carchi nobo..
Pastoor Hendrikstraat 10, San Nicolas
T 527 9900 E info@uoazv.aw
7.30 am - 4.00 pm


text:
Supuesto caso di secuestro di dos mucha muher den pleno luz di dia na Playa
Caso bao investigacion
ORANJESTAD (AAN): Dialuna atardi algo pasa di 3’or y mey di atardi a drenta informacion cu un van color blanco a pasa secuestra dos mucha den playa y bay direccion pariba. E muchanan a mantene contacto telefonico cu Polis y a keda comunica nan posicion pa cual a despacha Polis pa sigui tras di e van. Polis a busca e van den areanan di Barcadera, Mangel Halto, Pos Chikito y Savaneta pero no a topa cu dicho van. A listra preventivamente varios auto cu tabata klop cu e descripcion pero no a topa cu e muchanan.
Poco rato despues e muchanan a yama Polis back y bisa cu nan ta cu un tanta banda di oficina di ex ontvanger na Playa. Polis a cancela e buskeda mesora.
Un caso sigur masha straño riba un dialuna cu a bay particularmente trankil.
Segun informacion e dos damitanan uno di 13 y otro di 14 aña a bay cumpra carni pa e wela cu ta biba den area di Madiki. Na dado momento e van blanco cual su number lo ta caba cu 233 den e area di Consales a pusha ambos den e van y bandona e lugar.
Nan a core yama nan mayornan via nan celular. Esnan den e van a sinti cu nan ta den problema y mesora a habri e van back y pusha ambos damita benta pafor banda di Ex Ontvanger.
Polis a hiba ambos na recherche pa tuma nan declaracion. Famia tabata preocupa y a bay warda di polis pa topa cu ambos hoben. Despues recherche tambe a bay cu un di e damitanan back na e area banda di Consales pa asina e splica mas of menos kico a sosode.
Recherche kier a haya un bista riba e situacion. Esnan den e van tabata tin mal intencion cu e menornan aki pero nan intentonan a fracasa.
Mester remarca cu un di e hobennan envolvi algun dia pasa tabata den noticia caba ora famia a bati alarma cu e tabata perdi. Marduga el a yega cas y a resulta cu e tabata cu un amigo na San Nicolas y famia tabata preocupa na Playa.


text:
Yuana
Yuana ta un genus di lagadishi nativo na areanan tropikal di Amerika Sur i Sentral i Karibe. E genus a wordu prome diskribi dor di e naturalista austiano Josephus Nicolaus Laurenti den su buki Specimen Medicum, Exhibens Synopsin Reptilium Emendatam cum Experimentis circa Venena na 1768. E genus di yuana ta inlui dos espesie: E Yuana Berde, ku ta komun ront Karibe i Amerika Sentral anto popular komo bestia di kas anto, e yuana di Antia Chiki, ku ta endemiko na e Islanan Cikitu di Karibe anto ta na pelider di ekstinshon dor di destrukshon di su habitat. E palabra "Yuana" ta deriva di e forma spaño di e nomber original di e espesie husa dor ti e indjanan Taino "Iwana".
Galeria[editá | edit source]
-
yuana berde na St. Thomas
-
-
-
Un yuana di di antia chiki den wild na Dominica.


text:
Papiamentu
Kambio di trono
Djaluna 28 di Yanüari 2013 su mahestat Lareina a anunsiá
ku e lo baha for di trono i ku su yu mayó, Prens di Oranje lo
siguié. Apdikashon di Reina Beatrix i inaugurashon di e Rei nobo
Willem-Alexander lo tuma luga na Amsterdam riba 30 di aprel
2013.
Apdikashon
Riba 30 di aprel Lareina lo firma e akta di apdikashon den
palasio real na Amsterdam. Esaki ta un un suseso konstitushonal i
ku esaki Lareina lo baha for di trono formalmente. Dirèkt
despues di e firmamentu, pues promé ku e inaugurashon ofisial,
Prens van Oranje lo ta Rei konstitushonal. E lo bira Rei
Willem-Alexander. For di e momento ei Prensès Máxima di
Hulanda lo bira Reina Máxima. Reina Beatrix lo bira Prensès
Beatrix. Seguidamente e Reina ku a baha i e Rei nobo lo duna un
pich kòrtiku for di balkon di palasio. Despues e pareha real nobo i
nan tres yu muhénan Prensés Catharina-Amalia, Prensès Alexia i
Prensès Ariane lo presentá riba balkon.
Inougurashon
Djis despues di - pues riba mésun dia - e huramentu i
inougurashon di Rei lo tuma lugá den de Nieuwe kerk na Amsterdam. E
seremonia lo tuma lugá durante un reunion konhunto di Senado i
Parlamento: e reunion di 'Staten-Generaal'. Konforme Konstitushon
presidente di Senado i Parlamento ta presidente di reunion di
'Staten-Generaal' tambe, den e funshon ei tambe anfitrion di e
reunion.
Durante e seremonia di inougurashon e Rei nobo lo presta
huramentu i su fieldat na Statüt di Reino i Konstitushon.
Miembronan di reunion di Staten-Generaal i delegashonnan di i
Aruba, Kòrsou i Sint Maarten lo hura òf primintí pa mantené
inmunidat i derechonan di su realesa. Presidente di Senado di
Staten-Generaal lo manda invitashon pa e seremonia entre otro
pa miembronan di Senado i Parlamento, delegashonnan di e tres
paisnan Aruba, Kòrsou i Sint Maarten, Konseho di Minister di Reino,
ministernan di Estado i representantenan estranhero.
Deskripshon di funshon
E trabounan diario di Rei nobo lo konsistí di e tareanan
preskribí dor di Konstitushon i diferente asuntunan ku e ta hasi
normalmente. Por ehèmpel: huramentu di ministernan, sekretarionan
di Estado, embahadornan, gobernadornan di Aruba, Kòrsou i Sint
Maarten, representá Hulanda den eksterior ( bishitanan ofisial),
firmamentu di leinan i pronunsiamentu di diskurso di Rei dia di
apertura di aña parlamentario, kòmbersashonnan ku promé president i
mandatarionan.
Dentro di un aña despues ku Rei nobo tuma poseshon di su puesto e lo bishita e provinsianan i partinan di Reino den Karibe huntu ku Reina Máxima.


text:
William Shakespeare
William Shakespeare (*23 di april 1564 - 23 di april 1616), naci na Stratford-upon-Avon,Warwickshire, tawata un dramaturgo,actor y poeta Ingles.
Hopi hende ta considera Shakespeare como e autor mas grandi cu Inglatera a yega di conoce. No solamente pa su trabou literal, tambe pa e influencia grandi cu tawatin den e idioma Ingles. Ta credita Shakespeare pa a introduci casi 3000 palabra den e idioma aki.
Shakespeare a skirbi cerca di 38 tragedia, documento di historia y comedia. Tambe el a skirbi 154 sonnet y un cantidad di poema largo. Generalmente, hende ta di acuerdo cu mayoria di su piesanan cu el a contribui el a crea den periodo di 1585-1610. Dos di su obranan teatral mas conoci mundialmente ta Romeo y Julieta y Hamlet.
Kontenido
Hubentud[editá | edit source]
Aunke no ta existi documentonan referiendo na e nacemento di William Shakespeare, documentonan di misa ta indica cu a batisa un William Shakespeare na e Holy Trinity Church na Stratford-upon-Avon riba dia 26 di april 1564. A base di esaki ta estima cu e lo a nace rond di 23 di april 1564. Shakespeare tabata e di tres yiu di John Shakespeare, un comerciante di cuero (of catuna) y Mary Arden. E tabatin dos ruman muhe mayor, Joan y Judith y tres ruman homber menor; Gilbert,Richard y Edmund. Prome cu nacemento di Shakespeare, John Shakespeare a bira un comerciante exitoso y a tene posicionnan manera gobernador y hefe.
Ta existi masha poco documentonan tocante e hubentud di Shakespeare y practicamente niun tocante su educacion. Historiadonan ta kere cu Shakespeare lo a studia na King's New School na Stratford. Como yiu di un oficial publico e lo a haya lesnan gratis,pero e dudanan tocante su educacion ta hiba na preguntanan relaciona cu su trabou como autor di su obranan y hasta si el a existi di berdad.
Bida matrimonial[editá | edit source]
Shakespeare a casa cu Anne Hathaway na Worcester,Provincia di Canterbury, riba dia 20 di november 1582. E tabatin diesocho aña,mientras cu su casa tabatin 26. Hathaway tabata na estado na momemento di e casamento y a haya yiu seis luna despues. Nan prome yiu,Susanna, a nace riba dia 26 di mei 1583. Dos aña despues,riba 2 di februari 1585 Hamnet y Judith,morochonan, a nace. Hamnet a muri pa motibonan desconoci cu su diesun aña.
'E añanan perdi'[editá | edit source]
Despues di e nacemento di e gemelonan ta sigui shete aña cu historiadonan ta referi como 'e añanan perdi',pa motibo cu durante e periodo aki no ta existi registronan tocante Shakespeare. Ta existi diferente teorianan tocante e motibonan pa e 'añanan perdi'. Un teoria ta sugeri cu e lo tabata scondiendo pa e caza di bestianan den e tereno di un doño local. Otro ta sugeri cu e lo tabata trahando como asistente pa maestronan na un scol na Lancashire. Otronan ta kere cu e lo a haya placa for di Henry Wriothesley,earl di Southampton, ya cu e teatronan na Londres tabata sera entre juni di 1592 te cu april di 1594 pa motibo di e plaga. Shakespeare a dedica prome dos poemanan cu el a publica;Venus and Adonis (1593) y The Rape of Lucrece (1594) na Henry Wriothesley. Tambe ta specula cu e lo a yega na Londres den e añanan di 1580 y lo a haya trabou como cuidado di cabay na algun di e miho teatronan na Londres.
Actuacion[editá | edit source]
E siguiente biaha cu ta menciona Shakespeare den algun registro ta den un pamflet na Londres,skirbi pa Robert Green. Den un articulo for di e edicion di 20 di september,1592 Green ta skirbi tocante Shakespeare : "...There is an upstart Crow, beautified with our feathers, that with his Tiger's heart wrapped in a Player's hide, supposes he is as well able to bombast out a blank verse as the best of you: and being an absolute Johannes factotum, is in his own conceit the only Shake-scene in a country,". Den e articulo aki Green ta referi na Shakespeare como un actor nobato. Ta posibel cu e lo a produci algun obranan ademas di a actua y skirbi algun den e aña aki.
Na 1594 Shakespeare ta drenta Lord Chamberlain's Company of actors, e grupo mas popular cu tabata actua na e Corte. Na 1599 el a drenta un grupo di Lord Chamberlain's Men, cu lo forma un sindicato pa traha y opera un teatro nobo ;The Globe. E teatro aki a bira esun mas famoso den su tempo. Despues di e coronacion di rei James I e compania a cambia su nomber pa The King's men. Cu su parti di e entrada di e teatro nobo el a cumpra e di dos cas mas grandi na Stratford pa su famia, New Place (of New House). Actualmente ta considera e hecho aki como un señal cu e tabatin exito y su situacion financiero a mehora hopi lihe. Ya cu e distancia entre Stratford y Londres ta specula cu Shakespeare lo a pasa gran parti di su tempo ta skirbi y actua na Londres y solamente lo a bay cas un biaha pa aña durante e temporada di Lenten cu ta dura 40 dia (teatronan na Londres tabata sera pa e temporada aki). E cultura di teatro no tabata considera como algo pa hende di rango halto na Inglatera di siglo 16. Sinembargo, hopi den noblesa tabata sponser e artenan dramatico y tabatin amistad cu actornan. Na comienso di su carrera Shakespeare mes a logra atrae e atencion di Henry Wriothesley,earl di Southampton.
Shakespeare su contemporaneonan tabata reconoce su logronan, Francis Meres a describi'e den 1598 como e escritor di comedia y tragedia mas grandi di Inglatera. E grupo "Lord Chamberlain's Men" (Despues King's Men) a yega na bira e compania dramatico lider na Londres, instala den e palacio real na 1603.
Trabou como dramaturgo y poeta[editá | edit source]
Shakespeare tabata hopi productivo,cu registronan di su obranan desde 1594. Desde e tempo aki el a produci mas o menos dos pa aña te 1611.
Su prome obranan teatral tabata mas tanto comedianan y obranan historico manera Henry VI,Titus Andronicus,The Merchant of Venice,Richard II y A Midsummer Night's Dream.E tragedia Romeo and Juliet tambe el a publica den e temporada di 1594-1611. Pa e ultimo añanan di e reinado di Elizabeth I Shakespeare tabata conoci caba como un poeta y dramaturgo famoso y nan a yam'e varios biaha pa actua dilanti corte di reina. Den 1602, su exito continuo a permiti Shakespeare bay Silver Street, un mercado di nivel mas halto. E tabata bibando kinan tempo cu el a skirbi algun di su tragedianan mas conoci, entre otro Hamlet, King Lear y Macbeth.
Shakespeare a skirbi mas di trinta obra. Normalmente ta dividi esakinan den cuater categoria: historia, comedia,tragedia y romance. Despues di a skirbi e tragedia Romeo and Juliet el sigui uza e categoria aki pa e siguiente añanan, den cua el a produci e obranan pa cua e ta mas conoci actualmente. Esakinan ta: Julius Caesar, Hamlet, Othello, King Lear, Macbeth, y Antony and Cleopatra. Den su ultimo añanan el a haci mas uzo di romance cu e obranan Cymbeline, A Winter’s Tale, y The Tempest.
Solamente a publica diesocho di Shakespeare su obranan teatral separa durante su bida. Un coleccion completo no a aparace te 1623, cu e publicacion di The First Folio, algun añanan despues di su morto.
Estilo[editá | edit source]
William Shakespeare a skirbi su prome obranan den e manera convensional pa su epoca, cu metafornan elabora y frasenan retorico cu no semper ta cuadra cu e storia ni e personahenan. Sinembargo, Shakespeare tabata hopi inovativo, adaptando estilo tradicional pa su propositonan y creando un fluho di palabranan mas liber.
Poesia[editá | edit source]
Evidencia ta sugeri cu Shakespeare y otronan den su ramo di teatro tabata wak poesia como un fuente di fama mas duradero cu dramaturgia. Shakespeare a compone su sonetonan entre 1593 cu 1601 aunke el a publica nan na 1609. E edicion ey, titula The Sonnets of Shakespeare ta consisti di 154 soneto, tur skirbi den e estilo di tres cuartet y un couplet cu actualmente ta reconoci como Shakesperiano. E sometonan ta cay den dos grupo :Soneto 1-126 ta dedica na un amigo stima, un yoncuman di noblesa ; soneto 127-152 na un asina yama "Dark Lady" maligno pero fasinante.
Casi tur su sonetonan ta examina e decadensia di tempo y e inmortalisacion di beyesa y amor den poesia. Den su poemanan y obranan teatral Shakespeare a inventa milnan di palabranan, hopi biaha combinando of bruhando rais Latin,Frances y su Ingles nativo.
Ultimo añanan[editá | edit source]
Algun tempo despues di 1612 el a retira di e esenario y el a bay Stratford bek. Shakespeare a pasa su ultimo añanan na su cas na Stratford. Historiadonan ta di acuerdo cu el a muri riba di 23 di april 1616 cu cincuentidos aña y nan a der'e na e Holy Trinity Church na Stratford. Den e testament cu el a laga traha den januari di 1616 el a laga su propiedad na e herederonan masculino di su yiu muhe mayor, Susanna. Tambe el a nombra su casa como su 'second-best bed',esta di dos miho cama. Te dia di awe no tin siguridad di kico e gesto aki kiermen, ya cu e pareha tabata mas tanto separa durante nan 20 aña di matrimonio.
Fuente[editá | edit source]
- Articulo di BBC tocante e bida di W.S. http://www.bbc.co.uk/history/people/william_shakespeare
- Biografia di Shakespeare :http://www.biography.com/people/william-shakespeare-9480323
- Articulo tocante e poeta : http://www.poets.org/poetsorg/poet/william-shakespeare


text:
Christopher Middelhof ku partido polítiko nobo “KLA”
WILLEMSTAD – Christopher Middelhof a introdusí partido polítiko nobo, Kòrsou Liber Asosiá. Partido KLA a tuma un posishon pa pueblo di Kòrsou i ta konsentrá riba lo básiko i un Kòrsou liber. KLA ta para pa tres parti fundamental: Libertat, Igualdat i fraternidat.
Christopher Middelhof a duna un splikashon di e nòmber di e partido Un estado Liber Asosiá ta koperá ku otro pais independiente pa sierto asuntu di gobernashon.
Kòrsou meresé muchu mas mihó i a yega tempu pa enfrentá problemanan ku Kòrsou ta konfrontando pa traha riba un Kòrsou ku pueblo meresé Middelhof a finalisá bisando.
Latest posts:Back to top
- Embahador di Costa hasiendo bishita di presentashon.
- 80% Hotel Occupancy in January 2015 Changing the Game...
- Oradornan lokal konfirmá pa Konferensia di STEP Kòrsou 2015.
- Sekretario di Estado Fred Teeven (Seguridat i Hustisia) ta finalisá bishita na Boneiru.
- Skema di UNSEBAKO di e pelíkula Jesus na sentronan di bario afiliá e siman aki.
- Detenshon di vários trahadó estranhero.
- E promé partido di Liga MCB su Promé divishon lo tuma lugá den Stadion Antoine Maduro
- Detenshon di un sospechoso.
- Pichingolo Nissan selebrando di 35 titulo ku: “BEST OF THE BEST TOURNAMENT 2015”...
- Kenley Jansen lo perde entre 8 pa 12 siman di e komienso di temporada


text:
Sint Maarten
Sint Maarten (parti Hulandes) ta un di e sinku islanan ku huntu tabata forma Antia Hulandes. Sint Maarten huntu ku Sint Eustatius y Saba tabata forma e islanan ariba di Antiya Hulandes, di kua e kapital tabata Willemstad na Korsou. E kapital di Sint Maarten (parti Hulandes) ta Philipsburg. E kapital di e parti Franses di Sint Maarten ta Marigot.
Riba 10 di oktober 2010, Korsou a haya su Status Aparte huntu ku Sint Maarten. E resto di e islanan ta keda munisipio di Hulanda, asina yama e islanan-BES
Historia[editá | edit source]
Den siglo 17 e franses- i hulandesnan a bringa pa hegemonia di Sint Maarten, ma despues e spañonan a kore ku nan. Na 1648 e spañónan a bai difinitivamente for di Sint Maarten i e hulandes- i fransenan a bolbe. Despues di a bringa ku otro, e dos partidunan a disidi di sinta delibera i dia 24 di mart 1648 nwebe kolonisadó a yega na un akuerdu na Mont des Accords, Agreement Mountain. Den tratu será riba Sero di Akuerdo nan a kumbini pa reparti Sint Maarten i tambe pa biba huntu na pas i trankilidat. Kada partidu a priminti di yuda otro más tantu posibel riba tur terenu. Segun leyenda, un hulandes i un franses para lomba cu lomba i a kunsa kana den direkshon robes rònt di e isla. Kaminda nan a topa, a hala un liña riba e isla pa marka e frontera. E franses a kubri un parti más grandi di e isla i kisas e hulandes a para pa bebe un tiki jenever hulandes, ku te ahinda ta obtenibel riba e isla. Di tur manera, el a tapa menos tereno, loke a pone ku awe e fransesnan ta doño di bintiun miya kuadra i e hulandesnan tin solamente diesseis miya kuadra.[1]
Lista di fuente[editá | edit source]
- ↑ Cristal 1 Papiamento, Cap.5.3 pagina 114 y 115, rubrica 10, ISBN 99904-85-89-5 Departamento di Enseñansa Seccion Desaroya di Curiculo Aruba, ortografia adapta.


text:
Archivo di July, 2009
ORANJESTAD (AAN): Dos biaha caba, AZV ta violando sentencia di Huez, door di keda sin paga placa cu a worde gana hustamente door di e mihor neurologo di Aruba, esta Dr. Vallejo.
E biaha aki, parce cu ta un funcionario di seccion Financiero di AZV ta bin cu excusa fofo… pa asina viola e sentencia di Huez.
Manera ta conoci, Dr. Vallejo a haye obliga na pone caso dilanti Huez, debi cu e instancia di AZV ta comete abuso contra dje, reteniendo pago. E impresion cu Dr. Vallejo tabatin, ta cu e Aseguro General di Aruba ta sancionando e docter pa su ideanan politico, y di forma parti di oposicion di Gobierno.
ORANJESTAD (AAN): Riba Diamars, pa medio di vocero policial a keda suministra oficialmente di ladronicia y kiebro cu a tuma lugar dialuna marduga na Botica di Servicio Maria na Santa Cruz.
Parce cu no ta prome biaha cu posiblemente e mesun ladron a logra kibra drenta, tira man riba caha di placa. Patruya Santa Cruz cu a presenta a topa cu un guardia di seguridad.
Segun e guardia su version, e ta encarga cu vigilancia na Valero Santa Cruz., na un dado momento el a desorden pa cual el a bay tira un bista pa averigua kico lo por a tuma lugar. El a bin constata cu desconoci a destrui porta glas di Botica Maria cu bloki.
ORANJESTAD(AAN)– – “Aruba mester di un cambio di gobernacion hopi rapido. Un cambio cu lo duna empresanan y e pueblo seguridad atrobe. Un cambio di gobernacion ta e unico remedi y forma pa ataca e crisis grandi cu nos ta enfrentando na e momentonan aki”, palabranan fuerte di lider di partido AVP mr. Mike Eman.
Mike Eman a habri e conferencia di prensa semanal di partido AVP bisando cu e kier a dedica henter e conferencia di prensa na e situacion hopi grave pa loke ta Aruba su desaroyo economico y su futuro dor di e situacion dramatico di nos refineria Valero. Cada ora cu pasa empresanan cu ta trahando den Valero ta notificando hopi empleado cu no tin trabou mas pa nan.
ORANJESTAD (AAN): For di basta dia DIARIO a bin ta papiando riba e situacion serio cu nos hubentud ta pasando aden. Tin casonan caminda ya caba a bati alarma na autoridad pa cosnan realmente lamentable cu ta sosodiendo den nos comunidad.
Algun siman atras nos a bin cu informacion alertando riba e hecho cu na Aruba tin e wela mas jong di mundo, locual no ta nada pa gaba ni haci fanfarea di esaki.
E casonan di embarazo hubenil na Aruba cada dia ta bay den aumento. Tin datonan di un mucha cu a sali na estado cu unicamente 11 aña, aki na nos isla y asina mes nos por sigui menciona mas ehemplonan.
ORANJESTAD(AAN): Ora cu DIARIO a bisa cu e tino di e fiscal Casper van der Schaft ta otro caminda nos ta bolbe haya confirmacion di esaki. Otro eror mesun fiscal a comete.
Mientras cu polis ta labora pa pueblo sosega, ministerio publico ta sigui faya y asina mas sospechoso ta sigui sali liber. DIARIO a busca contacto cu abogado mr Edwin Duijneveld pasobra tan et su persona ta representa e famia chines di Cheng Xing.
DIARIO ta sigur cu den detayenan cu tin e abogado aki sigur no ta laga ningun eror pasa bay.
ORANJESTAD (AAN): E dianan aki Douane Recherche ta atento y ta hiba un control severo na aeropuerto.
Den un tempo relativamente corto nan tabata sa di detecta dos homber cu tabata na punto di viaha pa hulanda.
Den nos edicion di ayera a keda publica di e dos hombernan supuestamente bon amigo di defunto Guiseppe Arend Phelipa mihor conoci como “Eppy”.
Manera ta conoci “Eppy” a worde asesina altura di Golden Gate diadomingo al instante door di a ricibi un tiro fatal den cabez.
ORANJESTAD (AAN):Keda pega den historia y discuti locual a pasa añanan anterior, no tin relevancia pa e desaroyo actual. E momentonan aki, no tin tempo di perde di discuti pasado y keda stagna den tempo.
Awor mas cu nunca nos mester ta pragmatico, creativo y uni pa hunto resolve retonan grandi cu nos dushi isla ta confrontando. Keda discuti diferencianan di opinion of di color politico di 10 of 20 aña pasa, no ta aporta na solucionan pa nos futuro.
ORANJESTAD (AAN): Aruba a keda sacudi cu otro caso serio mas diadomingo mainta. Un crimen hopi serio caminda e homber Guiseppe Arend Phelipa naci na Curacao a ser mata cu un tiro den cabez.
E caso a pasa den careda di 10’or y e prome información cu a drenta ta cu un hende a worde tira y ta hopi grave.
Berdad na yegada di polis y ambulance a cuminsa trata dune asistencia medico pero for di e momentonan ey por a mira cu e tiro tabata mortal den cabez.
ORANJESTAD(AAN)– Den oranan di diahuebs atardi lider di partido AVP e energico Mike Eman a tene un reunion cu tres persona prominente riba tereno di asuntonan policial y husticia. Hendenan cu un experiencia amplio y un conocimento grandi riba e terenonan ya menciona.
Nan ta e tres ex comisarionan di polis, sr.J.van der Straten, sr.A.Nectar y sr. R.Peterson.
Lamentablemente sr.Rasmijn no por tabata presente.
Tambe tabata presente Luciano Milliard.
ORANJESTAD(AAN)– Segun un comunicado di Comision Un Solo Aruba, e malesa di partido MEP di play santo y gaña hende ta pega masha lihe mes y un di e marioneta nobo di MEP a demostra esaki claramente.
Den e promer encuentro di un posibel candidato riba e lista geel (pasobra e no sa si e ta bay riba dje of banda di dje) cu prensa, e marioneta aki ya caba a bin cu un serie di mentiranan dilanti y tabatin e curashi di ataca Otmar Oduber.
ORANJESTAD (AAN): Pa algun dia caba tin informacionnan drentando na nos mesa di redaccion cu tin cosnan hopi dudoso ta pasando den Departamento di Enseñanza na Aruba. Mayornan ta yamando nos redaccion pa mustra ariba e hecho cu nan yiunan ta obliga pa atende un seminario pa nan por haya un studielening.
Algun di nan ta te hasta mustra ariba e hecho cu e instituto tras di e seminarionan aki tin origennan dudoso. E informacion cu nos ta hayando ta cu e instituto tras di e seminarionan y e seminario mes ta basa ariba enseñansanan di un grupo (algun ta yame “Secta”) cu yama “Insight” y na Francia e grupo aki ta bay bao di e nomber “Innergy”. Na Francia e grupo aki ta considera un “secta peligroso” pa e Parlamento di Francia for di 1996 caba.
ORANJESTAD(AAN):E departamento di warda nos costa mester somenta.
Esey ta e deseo di Hulanda y tambe hopi local cu ainda no por compronde con e minister di husticia a lanta un cuerpo apat cu hendenan arma.
Ministerio Publico mes tabata tin diferencia di opinion grandi riba e departamento aki y su maneho.
E forma cu nan ta drenta cas di hende ta algo cu semper a keda cuestiona.
ORANJESTAD (AAN): Nel Oduber a yama ex pastor Rudy Lampe un porco suchi poco dia pasa. Un ofensa cu nunca antes nos a tende na Aruba entre politiconan. Rudy Lampe ta pastor.
E por a cambia posicion pa un poco tempo pero su profesion ta pastor. Esaki Nel Oduber tambe sa y lo mester tin un respet pa e situacion aki. Nel Oduber tabata un amigo di Rudy Lampe no mucho tempo pasa. Awe DIARIO ta tende cu Rudy Lampe a bula pa defende e mesun Nel Oduber aki contra expresionnan haci door di miembronan di Tweede Kamer na Hulanda.
ORANJESTAD (AAN): Ayera un biaha mas por a nota cu cada dia mas y mas persona ta acudi na Departamento di Salud Publico pa asina haya e vacuna contra griep.
Segun DIARIO tin entendi tur dia e profesionalnan di salud ta hayando un cantidad considerable di hende cu ta acudi pa haya e vacuna aki. Segun informe, un promedio di 2 mil persona pa dia solamente na Playa ta e cantidad promedio.
Pa loke ta Playa y San Nicolas hunto cu por papia di un cantidad di 10 mil persona promedio cu a haya vacuna contra griep te cu aworaki.
ORANJESTAD(AAN)— Ayera nochi a tuma lugar e promer programa livestream Your Vision 2009 cu a resulta di ta un exito total.
E cantidad di hendenan cu tabata sigui e programa aki on line y via Canal 90 como Real FM tabata masha grandi mes, caminda online solamente por papia di un audiencia di riba 600 persona.


text:
Archivo di April, 2011
ORANJESTAD(AAN): Tanten cu autoridad no haci algo pa stop e atraconan aki, e lo sigui socede! Un biaha mas por nota con fin di luna, e cantidad di atraco ta aumenta.
Algo prome cu 10or di anochi diahuebs e bario di Paradijswijk a worde sacudi pa un atraco arma na Candeis Minimarket algo pariba di Centro di Playa Pabao.
Dos hoben basta jong a drenta e negoshi cu arma di candela. Nan a logra horta un suma di alrededor di 500 Florin y un Laptop marca Acer.
Relata pa: Evelin Wever
ORANJESTAD (AAN): E evento grandi di moda cu pronto lo ta na Aruba, esta “Aruba In Style”, tambe tabata presente henter e siman aki na Miami, pa e actividad di 2011 Billboard Latin Music Award. Top cantantenan di musica latino tabata presente na e evento aki, incluyendo Marc Anthony, Enrique Iglesias, Maná, Gloria Trevi, Pitbull, Camila, Don Omar. E grupo di Aruba a hasta topa cu Enrique Iglesias, kende a worde nomina pa 14 premio. Por a mira Marc Anthony tambe kende a worde nomina pa seis premio.
El a worde mira via Helicopter…
ORANJESTAD (AAN); Na Sero Colorado na altura Boca Grandi segun a worde reporta na central di polis, cu personal di Kustwacht pa medio di nan helicopter, a wak un “Tribon” masha grandi cerca di costa. Pa colmo a señala tambe na un distancia di mas o menos 50 meter tin persona ta surf, cual sigur ta forma un peliger serio pa e surfernan. Mas informe no tabata disponibel, si acaso e surfer tambe a nota e tribon den su cercania cu el a busca pa move cu yudanza di olanan mas rapidez posibel direccion pa tera.
ORANJESTAD (AAN): Na “Calidad” supermarket situa na Sabana Basora, Diaranzon anochi, patruya San Nicolas a bay atende caso di ladronicia reporta.
E patruya cu a acudi na e direccion a atende e homber di inicialnan Z.Wu y e ta naci na China di 25 aña di edad. E homber chinees ta conta polis cu dos hende muher a drenta den e supermercado y nan a pasa man pa dos di Old Parr y a pone den garoshi.
Direpiente denunciante ta constata cu den e garoshi tin solamente un boter di Old Parr, mientras e otro muher a sali bay direccion di un auto.
Ladron a kibra drenta pa horta
ORANJESTAD (AAN); Ora cu no tabata tin miembro di famia den cas, un anti social a dicidi di bin cu un idea pa kita shutter di glas pa asina e drenta listra horta. Pero gracias cu tabata tin un mas persona cu a wak un homber sospechoso para na e bentana y ta kitando e glasnan pa e por drenta den e cas. Pero a notifica polis y den un fraccion diferente patruya a acudi cu rapidez na e adres. E informe di polis ta menciona cu pasa di mei anochi pa ser exacto 00,46 mas 58 seconde e yamada pa solicita asistencia a drenta via di central di polis den un tempo record di 5 minuut diferente unidad a presenta na e cas.
Director Sharlin Luydens:
ORANJESTAD(AAN): Tin varios papel di Gobierno cu ciudadanonan mester, cu facilmente por worde busca na un di e oficinanan auxiliar di Gobierno den districtonan. Y cual lo evita no solamente e congestionamento na Censo pero tambe e lo ta menos tempo cu e mesun ciudadano lo perde wardando pa esaki. E puntonan aki a worde treci dilanti den un conferencia di prensa caminda tabata presente director Censo mr. Sharline Luydens. Den e dianan aki, el a splica, a bin ta saliendo propaganda den corantnan pa conscientisa e pueblo pa haci mas tanto uzo di e servicio cu Censo ta brinda na e oficinanan auxiliar di Gobierno. A worde menciona e documento cu ta proba cu un ciudadano ta inscribi na Aruba, e documento pa onderstand, pa Abogado liber y esun di Bon Conducta.
ORANJESTAD (AAN): Dia 30 di april lo tin e tradicional ceremonia di celebracion di Aña di La Reina den Wilhelmina Park. E programa ta cuminsa pa 9.30 di mainta ora cu Gobernador di Aruba lo inspecciona e guardia di honor forma pa miembronan di Cuerpo di Marina Real. Tambe Gobernador lo presenta un saludo special na e gruponan hubenil uniforma presenta, esta e hobennan miembronan di Scouting na Aruba. Mientras cu mariniers ta hisa bandera Hulandes y esun di Aruba, e himnonan di e respectivo paisnan lo worde canta pa e hobennan Kiziah Trimon y Veroushka Krozendijk.
Dia 3 di April Gobierno a priminti pueblo cu e lo worde elimina
Mike de Meza mes a admiti!
ORANJESTAD (AAN): Ta increíble pa scucha durante un entrevista na televisión Minister Mike de Meza bisa diaranzon cu no tabata tin claridad riba e splicacion cu a ser manda pa prensa indicando cu Gobierno lo elimina den lapso di un aña, e famoso Brandstofclause cu ta masacra pueblo tur luna. Minister de Meza a bisa cla y raspa y e splicacion “por ta” no tabata mucho cla pa loke ta eliminación di e peso aki pa comunidad. Intención di Gobierno ta pa baha e dependencia di Brandstofclausule, a declara.
Evelyn Wever-Croes
ORANJESTAD (AAN): Dia di obrero a cuminsa na momento cu na Melbourne, Australia hendenan a cuminsa exigi pa traha 8 ora, diverti 8 ora y descansa 8 ora. Desde e tempo ey na Aruba nos tambe ta celebra dia di obrero dia 1 di mei. Riba e dia aki, laga nos tuma tempo un rato y reflecciona riba e importancia di e obrero pa bienestar di nos pais. Nos forsa laboral ta e forsa mas importantre tras di nos desaroyo economino. Debi cu nos mes no por a suminstra suficiente obrero den ultimo decadanan, nos a habri nos fronteranan pa trece obreronan di exterior, cu awor a bira parti integral di nos comunidad.
Evelyn Wever-Croes:
ORANJESTAD (AAN): Nos tur ta corda Papa Juan Pablo II q.e.p.d., y cu lo worde beatifica diadomingo awor. Papa Juan Pablo II a hiba e mensahe di amor di Dios pa henter mundo. el a demostra un cara social cristian di e religion Catolico den henter mundo poniendo Catoliconan drenta den un dialogo sincero cu rumannan den cristianismo. Asina el a logra kibra e barreranan di aislamento cu demas rumannan cristian a sinti, y a habri canalnan di comunicacion nobo. Mescos el a habri un dialogo entre Catoliconan y Hudiu y Moslem. Su merito di mas grandi ta keda, cu den tur humildad el a pone henter mundo scucha di nobo for di Roma su mensahenan inspira pa amor y temor di Dios.
Accion den investigacion na labamento di placa, servicio financiero ilegal, delitonan di belasting y ladronicia di koper
ORANJESTAD (AAN): Bao guia di Ministerio Publico, RST (Recherche Samenwerkingsteam Aruba) a hiba un investigacion den e ultimo periodo aki na labamento di placa, dunamento di servicio financiero ilegal, delitonan fiscal y criminalidad di koper.
Den e caso aki, un accion a tuma lugar awemainta tempran. Na cuatro lugar, dos cas y dos negoshi, tabatin huiszoeking pa inbeslagneming. Den beslag a tuma mas tanto administracion financiero y otro. Ademas a tuma computernan, placa, un motorcycle y algun auto den beslag.
Dos sospechoso, e homber T.S. (65 aña), y su pareha, e muher G.A.F. (58 aña), a worde deteni y cera na un warda di polis.
Durante e accion, RST a haya asistencia di e Unidad di Crimen Organiza y e Team Bijzondere Projecten di Cuerpo Policial di Aruba y di Servicio di Impuesto. A haci uso di un cacho di polis y a haya tambe asistencia di Recherche tecnico y digital.
E investigacion ta pas den e maneho di Ministerio Publico pa actua cu dinamismo contra ladronicia di koper y venta di koper horta, como tambe contra labamento di placa procedente di criminalidad. E maneho aki ta aporta positivamente na seguridad y integridad financiero di Aruba.


text:
Presentacion di di grupo di baile “Nos Por”
- By Arturo
- 15 April, 2013
- No Comments
Tur anja Special Olympics Aruba ta tene un actividad pa lanta e conciensia na Aruba pa cu e atleta nan special. E actividad aki ta tuma lugar rond di mundo y ta obligatorio, pa tur e programa nan di Special Olympics cu tin un acreditacion di Special Olympics International.
E ultimo anja nan Special Olympics Aruba a tene diferente demonstracion di deporte den shopping malls, competencia deportivo, etc. Eynan nos ta topa solamente un grupo chikito di hende. E meta di e anja aki ta pa jega na un grupo hopi mas grandi.
E atleta nan special ta persona nan cu durante henter anja ta train y competi den nan deporte preferi. Cada 4 anja nan ta participa na e weganan mundial.
E anja aki Special Olympics a worde aserca pa Sra. Carol Pesqueira, un bailarina, cu e kier bin cu un presentacion grandi di baile y canto di e atletanan special.
E Fundacion Special Olympics a partner cu Sra. Pesqueira pa den cuadro di nos awarenessweek, trece un presentacion grandi, etalando e talento nan di nos persona nan special den baile y canto.
Via e presentacion nan, cu lo tuma lugar dia 11 y 12 di mei, nos por hanja mas cu 1000 hende den 2 dia, ta goza di un presentacion cu no conoce su precedente y lo ta unico pa Aruba.
Ya pa un luna y mey 60 atleta, combina cu cliente nan di SVGA, ta train 3 biaha pa siman e diferente baile nan cu lo presenta.
E training ta bau guia di e maestra Carol Pesqueira, asisti pa Sra. Jeanette Netty Williams, directora di evento y volontario den e directiva di Fundacion Special Olympics Aruba.
Diferente baile criollo y international lo worde presenta pa e grupo “Nos Por” y e grupo D’Art, di Corsow. Tambe lo tin presentcion di canto di nos artista conoci Sr. Marc Gonzales, y un otro hoben special masha talentoso Sr. Maykxion Maduro.
E grupo di baile D’Art di Corsow, bau guia di Sr. Raychel Sambo, ta consisti di 20 persona. Banda di baila, e bailarina nan di Corsow, lo yuda como volontario.
E decor lo ta obra di Sra. Lisette Tromp di Birthday and More.
Un jingle lo worde entrega na tur medio di comunicacion na Aruba E fingle a worde traha pa Sra. Edseline Figaroa, Sr. Michael(Mitchel) Almary y Sr. Francis Tromp.
Un promo cu a worde traha pa Sr. Richard Jacobs lo worde entrega na boso awe.
Caarchie pa e anochie ta costa 25 florin. Lo tin un presentacion dia 11 di mei (diasabra pa 8 or di anochie. Dia 12 di mei lo tin un presentacion pa 4 or di atardi. Como cu e dia 12 di mei ta dia di mama, nos ta invita tur mama bin waak e presentacion. Lo tin sorpresa pa Mama.
Un invitacion ta bay na e pueblo en general pa bin na e presentacion di nos talento nan special, cu ta algo nunca bisto na Aruba. Caarchie nan na balor di 25 florin, ta obtenibel srca tur miembro di Directiva di Special Olympics. Tambe na van Dorp na Dakota y na Aruba Post na San Nicolas. Pa informacion, of pa ordu caarchie jama 7300414 / 7423306, of mail: arturowerleman@gmail.com.
Leave a Reply
You must be logged in to post a comment.


text:
ORANJESTAD -Diamars mainta Minister Otmar Oduber a continua cu su encuentronan cu trahadornan di diferente hotelnan di nos isla pa comparti cu nan e ultimo desaroyonan di turismo y di biaha haya nan feed back. Ademas di esaki ta probechando e ocasion pa realiza un encuesta como parti di e master plan strategico di turismo cu lo mester keda cla na final di november. Intencion ta pa involucra comunidad en general den dje, pa haya sa nan opinion riba con nan kier mira nos turismo den e proximo añanan. Den e caso aki ta acercando e trahadornan di hotel pa haya nan comentario mirando cu nan ta e personanan cu diariamente tin contacto directo cu turistanan.
Diamars mainta a bishita e trahadornan di Paradise Beach Villas. Despues di e presentacion di Minister Oduber a bin diferente pregunta, comentario y sugerencia dilanti relaciona cu e industria importante aki, lo cual a demostra e interes grandi cu e trahadornan aki tin pa cu nos turismo.
Papiando cu Alexander Krozendijk, manager di Gousekeeping, el a bisa cu e acercamento di Minister Otmar Oduber pa cu e trahadornan di hotel ta hopi bon, e ta spera cu e lo sigui asina, esta di informa e trahadornan. Esaki pasobra ta hopi importante pa e trahadornan sa kico ta pasando. E ta bisa cu hopi biaha bo ta tende di dje den medionan di comunicacion, pero ta haya hopi version straño di dje.
Pa Alexander loke a resalta mas di e presentacion di Minister di Turismo ta e parti di e repeat visitors, situacion di nos beachnan y specialmente e programa di certificacion cu lo cuminsa otro luna.
E programa aki ta specialmente dedica pa tur persona cu ta labora den sector turistico lo enfoca hopi riba nos cultura, historia, lugarnan di atraccion y idiomanan, es decir, e ta diseña pa upgrade e conocemento di esnan laborando den e sector aki pa por ofrece un mihor servicio na nos bishitantenan. Alexander Krozendijk ta considera cu e programa aki mester wordo mantene pa tur hende haya sa kico pa haci y bisa.
Mester bisa cu gerencia di hotel a mustra nan aprecio na Minister Otmar Oduber y a haci entrega di un bunita regalo na su persona. Un polo shirt cu e logo di Paradise Beach Villas riba dje. E mandatario a keda hopi contento cu e regalo aki. Diahuebs e bishita di minister na e trahadornan di hotel lo continua.


text:
Bonbiní na e wèpsait di Iglesia Resurekshon i Bida
E sentro di enkuentro pa henter famiaPa nos ta di sumo plaser pa yama bo bon biní na nos wèpsait. Ta nos orashon ku Dios todopoderoso
bendishonábo, hasi Su kara resplandesé riba bo. Ku kada dia di nobo bo biba pa eksperensia e bondat
di Dios, risibiendo Su amor, goso, pas i prosperidat den bo bida. Pasombra nos Dios ta todopoderoso i
E por hasi pa bo infinitamente mas di loke bo por pensa òf imaginá.
Bo por nabegá ku fasilidat riba nos página prinsipal den e diferente sekshonnan. Djis tuma un ratu pa bo
eksplorá e opshonnan i servisionan ku nos tin pa ofresé. Nos lo adaptá nos wèpsait regularmente,
pues pa bo keda na altura di tur nos aktividatnan bo tin ku sòru di bishitá nos wèpsait frekuentemente.
Danki pa bishitá nos i nos ta spera di keda den kontakto ku bo i asina establesé un relashon di Reino ku bo i bo famia.
Dios bendishonábo rikamente, Pastornan Juano & Jeridy Coco


text:
Chanson
Chanson ta e palabra franses pa kansion. Pero kombiná ku e adhetivo française e ta para pa un género musikal kompletu ku partikularidatnan propio di e tipo di expreshon musikal aki, konosí den e kampo kultural di habla franses. E género chanson française ta saka inspirashon for di literatura klásiko den idioma franses (partikularmente for di poesía). E género aki ta wordu karakterisá tambe dor di un deseo di resistensia lingwístiko i kultural ku un forma di dominashon ekonómiko, lingwístiko i estétiko.
E expreshon chanson française ta para desde 1945 pa un género musikal den kua e idioma franses ta worde usá, hasiendo referensia na maestronan di literatura i poesía franses i tambe diferensiando su mes den e forma aki for di géneronan dominante den e industria musikal anglo-sahon.


text:
Kacho
Kacho(Canis lupus familiaris) ta un forma domestika di e wolf gris, un miembro di e famia Canidae di e orden di Carnivora. E nomber ta wordu husa pa pa tur dos e tipo ku ta wordu husa pa kompaño humano anto esun los. E kacho domestiko a bira e bestia ku mas hopi ta tene pa traha, jag, anto kompanio den historia humano. E kacho masha lihe a pira parti ta mayoria kulturia humano anto tabata di hopi signifikashon pa e prome tribu do hendenan. Ta kere por ehemplo ku e emigrashon over di e strat di bering no por tabata posibel sin e uso di kachonan pa trek na slee-nan. Kacho ta hunga hopi rol pa hende, manera, Jagmentu, Ranchero. protekshon, yuda polis anto militarnan, kompanio, anto mas resièn, asisti individualnan di handikap. E versitilidat aki mas ku probablemente kada otro animal konosi, a duna e kacho nomber "miho amigu di hober" den den e mudu west. Awendia tin approksimadamente 400 míon kacho ront mundu. E palabra kacho ta deriva di e idioma Portugues (papia den Brazil) - cachorro.


text:
Malaysia
Malaysia ta un monarkia konsitushonal federal den Asia Sudeste. E ta konsistí di diestres estado anto tres teritorio federal anto e tin un superfisio total di 329,847 kilometer kuadrado. E ta separá dor di e Laman di Sur China den dos region, Malaysia Peninsular anto Bornio Malayiko (tambe konosi komo west i ost Malaysia respektivamente). E ta grens via tera ku Thailandia, Indonesia, anto Brunei, anto e tin grensnan martitimo ku Singaporo, Vietnam, anto Filipinas. E siudat kapital ta Kuala Lumpur, pero Putrajaya ta kaminda e gobiernu federal ta sintá. E poblashon di 2009 tabata mas ku 28 mion.


text:
“Teaser” Sensei Redenshon – un pelíkula na Papiamentu
Den e luna di desèmber, Kòrsou, Aruba i Boneiru lo mira e pelíkula Sensei Redenshon (Sensei Redemption). E pelíkula aki ta skibi i dirigí pa German Gruber jr. ku aktuashon di Raul de Windt, Vale Croes, Brian Pietersz, Redferne Regales, Maritza Haakmat, John Zhu i Amos Balentien.
Pa mas informashon por chek e website www.senseiredenshon.com , twitter.com/senseiredenshon òf facebook.com/senseiredenshon.
Latest posts:Back to top
- Kaminata den naturalesa na Recreatie en Kampeercentrum Ronde klip.
- Ta parse ku Korsou día pa día mas ta pèrde rèspèt pa e ser femenino - Detenshon pa maltrato relashonal.
- Detenshon pa maltrato relashonal.
- Detenshon pa menasa, destrukshon i maltrato.
- Detenshon pa menasa.
- Kurso di beibel na Sentro di bario Souax.
- Akshon Ta Basta Awor.
- Detenshon di un hòmber pa menasa.
- Atrako i entrada hudisial.
- Diskurso OCTA Chairman Minister President H.E. Mr. Ivar Asjes.


text:
Benefisionan
Un persona ku ta sinti sumes apresiá ta mas posi-tivo i ta kontribuí mihó naun organisashon. E tipodi personanan aki por tae mihó empleadonan kuun negoshi por tin. Mayo-ria empresario tin e mesunpensamentu aki, sinem-bargo no ta tene kuentaku esaki. Empresarionanku tin negoshi chikí por tin hopi benefisio di esaki.Un negoshi chikí ku tinempleadonan motivá taduna e doño mas tempupa hasi otro kosnan, yakomo e por laga kos dennan man ora ku e no t’eiòf ta okupá ku otro tareaimportante den su manehopa e negoshi por sobrebibíi krese.
Opstákulonan parekonosementu diempleado
Falta di tempu disponibelpa hasi tur loke ta rekeríatenshon den un empresata un opstákulo pa hopiempresario (prinsipal-mente esnan chikí). Mes-ter atmití ku un sistema direkonosementu pa emplea-do ta tuma tempu. Apesar di esaki mester rekonosétambe ku e ta hopi esensialpa bon funshonamentu dikualke empresa. No ta tur bia e sistemanan di reko-nosementu pa empleadota efisiente i ta krea opor-tunidat pa keho, hasimentudi yalurs i situashonnan diempleadonan insatisfecho.Tipo di situashonnan asina‘ki ta pone ku empresari-onan ta duda na introdusísistemanan di rekonose-mentu pa empleadonanden nan negoshi.
Áreanan direkonosementu diempleado
Apesar di esaki ta bon patur negoshi tin un sistemastratégiko pa rekompensáempleadonan. E sistemamester por kubri e siguien-te áreanan: rekompensa,benefisio, rekonosementui apresiashon. E problemadi negoshinan awendia kutin e sistema aki ta, ku noa dediká atenshon na un òf mas di e di e áreanan aki.Empleadonan ta gusta panan sa si nan ta hasiendoalgu bon, malu òf mas oménos, p’esei ta impor-tante pa laga nan sa esaki.
Honestidat, klaridat ikonsistensha
Na momentu ku bo tabai introdusí un sistemadi rekonosementu paempleado, bo mester kreaun sistema ku ta benefisiábo negoshi pero tambe eempleado. Empleadonanmester mira e sistema direkonosementu komo algupa rekompensá nan i ku eta importante pa nan mesi pa e negoshi. Emplead-onan mester por mira kutur persona ku ta hasi emesun trabou i duna mestantu kontribushon tin emesun oportunidat di hañarekonosementu i rekom-pensa.Tin sinku punto ku bo mes-ter tene kuenta kuné namomentu di bai introdusí esistema di rekonosementu:Tur empleado mester tinchèns igual pa keda elegíMester por bisa kua akshonòf komportashon spesífikota keda rekonosé i rekom-pensáTur persona ku ta kumpliku e norma di e kriterionanstipulá mester por haña erekompensaRekonosementu i rekom-pensa mester sosodé djisdespues di e akshon òf komportashonNo diseñá un sistemaden kua ta e manager taskohe ken ta e empleadoku ta risibí rekonosementu.Lo mira e tipo di siste-ma aki semper komo algudesigual.
Fortalesé bo sistemadi rekonosementu
Tin diferente manera ku unempresario por fortalesésu sistema di rekonose-mentu. Un di nan ta skirbie rekonosementu. Esakita enserá ku ta pone ribapapel loke e empleadoa hasi, importansha di eakshon, i kon el a yudae negoshi. Tambe ta bonpa skirbi un karta personaldirigí na e empleado kua haña e rekonosementu.No papia solamente di erekonosementu, sino dunae empleado algu pa e kedakòrda ku el a haña erekonosementu ei. Esakipor ta p.e. un sertifika-do òf plakat. Kompañáe rekonosementu ku unregalo. Mayoria perso-na ta gusta sèn kèsh,
gift card
etc. No lubidádi hasi e rekonose-mentu públiko. Ounke eempleado no ta gusta binden publisidat, ta bon pae otro empleadonan saku bo negoshi ta dun'érekonosementu.Un simpel danki tambeta konta komo rekono-sementu. Pero ta kedana kada empresario pahasi e rekonosementumas elaborá. Pone reko-nosementu di empleadokomo un prioridat i lo bopor garantisá un klimapositivo, produktivo i ino-vativo den bo negoshi.Rekonosementu no ta unrekurso skars. No ta alguku bo por usa te ora ekaba òf keda sin dje.Tur organisashon, pakon chikí ku e ta, mester tin espasio pa rekonose-mentu pa empleado.
33
Rekonosementu di empleadonan ta di sumo importansia pa e empresa
D
una rekonosementu na empleadonan no ta djis algu bunita pahasi. Rekonosementu di empleado ta un medio di komunikashonku ta yuda fortalesé i rekompensá e resultadonan di masimportante di un persona pa bo negoshi. Na momentu ku bo rekonoséun empleado, bo ta fortalesé akshonnan i kondukta ku bo ke mira pa eempleado ripití. Esaki ta bai kompañá pa un rekompensa. Un sistemapa duna rekonosementu i rekompensá empleadonan mester ta simpel,di akshon inmediato i ku ta fortalesé e negoshi.


text:
Cumpleaños Diabierna 29 Juli 2011
Awe ta cumpli 2 aña e prinses di cas Lisjennie Morillo.Felicitacion,abrasos y sunchi e ta haja di su papi Junny y mami Wendy.
Y di su welonan Donisio y Genaro,wela Rica.Tambe di su madrina Ludwina y padrino Sergio.Masha pabien tambe e ta haja di
su tanta- y omonan,primo- y primanan y di tur su amiguito y amiguitanan di Hello Kitty Speelschool.Y di demas famia.
Cu Senjor Hesus drama su bendicion riba dje pa e por cumpli hopi aña mas di bida y dune hopi salud.Y pa e bira bon mucha.
awe 29 july nos ta celebra paso SHERRY HASHAM a haci anja!!!!! E ta haya felicitacion di su mama Betty, su tata Roberto su dos rumannan Roderick y Patrick. Su sobrinonann Zyion y Thayis Tromp y mas cu claro su Media naranja Quincy. Nos ta warda BOLO!!!!
PS SWITCH band ta cla pa cantabo atrobe!!!!!!!!
Awe ta cumpli 2 aña e prinses di cas Lisjennie Morillo.Felicitacion,abrasos y sunchi e ta haja di su papi Junny y mami Wendy.
Y di su welonan Donisio y Genaro,wela Rica.Tambe di su madrina Ludwina y padrino Sergio.Masha pabien tambe e ta haja di
su tanta- y omonan,primo- y primanan y di tur su amiguito y amiguitanan di Hello Kitty Speelschool.Y di demas famia.
Cu Senjor Hesus drama su bendicion riba dje pa e por cumpli hopi aña mas di bida y dune hopi salud.Y pa e bira bon mucha.
Awe 29 di july a cumpli un aña mas e amor di mi bida Sherry Hasham-Tromp. E ta haya pabien di su Hubby Quincy Hasham, su mayornan Betty y Roberto, di Chichi, Fausto y Emannuel. E ta haya pabien di su dos ruman homber Patrick y Roderick y tambe di su amores Thaiyz, Zyion y Keyla. Sin lubida afo su suegro Igor y Milly Hasham. Hopi pabien tambe ta bin di su coleganan di school Caiquetio. Hopi pabien!!!!
Hoy en este dia tan especial cumplen 33 anjos de casados nuestros padres Flor y Gilberto Moreno. Les damos las gracias por siempre haber estado ahi para nosotros y por querernos, los felicitamos y nos sentimos orgullosos de tenerlos como padres son los mejores.. Que Dios les de muchos anjos mas, salud, amor y mucha felisidad.. De parte de sus hijos Gilberto,Gerardo,German,Greisy y Geppy y tambien de su primer nieto Dylan y tambien Angie.. Los queremos muchisimo siempre:D
-
Beter laat dan nooit. Ayera 28 di juli a cumpli su sweet 16, SHARIANNE TROMP. Congrates di su mom & dad, lil bro’s Rayner & Jaydrick, su bf, oma, dudu, tante Darien y demas family n friends. Nos tur ta desea Sha hopi aña mas di bida, salud, amor, bendicion y hopi exito den 4de Mavo. U can do it girl. Xoxo
Awe 29 di Juli nos ta canta Happy Birthday pa e
prins di cas cu ta cumpli 3 añitos…
Esta Daryan Thielman
Bo ta haya un macuto grandi di sunchi
y brasa for di bo tata Dyan, bo mama Marivel y bo ruman Dimarion.
tambe bo ta haya felicitacion di parti bo welo y wela nan,
omo y tanta nan, primo y prima nan
y especialmente di parti bo madrina Rosita cu ta stima bo un mundo
Y cu Dios Bendishona bo cu hopi aña mas di bida y salud y cu tur
bo deseo nan worde cumpli… Have Fun ariba bo dia… xoxo